**a szent istván**

**általános iskola**

**pedagógiai programja**

**2013**

1. **NEVELÉSI PROGRAM**

**“Csak boldog gyermekből**

**lehet boldog felnőtt,**

**s csak ezekből lehet**

**boldog ország, boldog nemzet**”

/Kodály Zoltán/

**Iskolánkról**

**Az iskola rövid története**

A Pedagógiai Program megalkotásával iskolánk - a többi magyar iskolához hasonlóan – megtervezi jövőjét, a törvények adta kereteken belül kijelöli a maga szakmai-pedagógiai útját.

,, Mélységes mély a múltnak kútja...” kezdi Thomas Mann a bibliai József történetét.

Annak, aki jövőjét tudatosan tervezni kívánja, ismernie kell saját múltját is.

Intézményünk története is igen régi múltra tekint vissza, mivel a Belváros legrégibb iskolája vagyunk.

Az eredeti iskolaépületünk 1870-ben épült meg koraeklektikus stílusban Hild József tervei alapján.

Építését a kiegyezés és a városegyesítés idején határozták el, helyszínét pedig az épülő Bazilikától északra, az akkori lipótvárosi Templom téren - mai Szent István téren- jelölték ki.

Ez az elemi iskola egyesítette a háromemeletes épületben - egymástól elkülönülten bár - a városrész fiú- és leányiskoláját, valamint a szomszédos templom plébániáját.

Az intézmény neve ekkor: Templom-téri fiú- és leány-iskola. Az oktatás 7 fiú- és 5 leányosztállyal kezdődött meg az 1870-1871 tanévben, 16 teremben, melyből az egyiket tornahelyiséggé alakították, egyet pedig még abban az évben a plébániához csatoltak, s így lett végül 14 tantermessé az épület.

Az első igazgatók Haselmayer Pál és Pelczer Lipót voltak.

Az azóta eltelt több, mint 140 esztendő alatt jó néhány alkalommal élt meg különböző változtatásokat az iskola. Mai működési formája - a 8 évfolyamos koedukált rendszer - 1945-től, a plébánia kitelepítésétől kezdődően jellemzi az intézményt.

2012 nyarán a fenntartó Belváros-Lipótváros Önkormányzata székhelyünket a Parlament közelében lévő Szemere utca 3. szám alatti iskolaépületbe helyezte át. A 2012/13. tanévtől kezdődően tehát egy teljes körűen felújított, az oktatástechnika legmodernebb eszközeivel, berendezéseivel felszerelt, udvarral is rendelkező gyönyörű műemlék-jellegű épületben működünk tovább, amely a város bármely pontjáról kiválóan megközelíthető.

2013. január 1-jétől új fenntartónk a Klebelsberg Intézményfenntartó Központ Budapesti V. Tankerülete.

1. **HELYZETKÉP ISKOLÁNKRÓL**

**1. Iskolánk mikrokörnyezetének jellemzői:**

Intézményünk a Klebelsberg Intézményfenntartó Központ által fenntartott 8 évfolyamos általános iskola a Belvárosban. Az iskola elhelyezkedése rendkívül jó lehetőségeket biztosít tanulóink számára a művelődéshez, kulturális programokhoz. Tömegközlekedési eszközökkel a főváros bármely pontjáról jól megközelíthető, s ez megmutatkozik tanulóink lakhely szerinti összetételének vegyes képében. Kisiskolás tanulóink szülőinél gyakran a belvárosi munkahelyhez való közelség szerepel a megfelelő iskola kiválasztásának egyik szempontjaként. Jelenleg tehát beiskolázási körzetünkön kívülről - melyben befogadóképességünknél kevesebb az általános iskolás korú gyermekek száma – is érkeznek tanulók az iskolánkba.

A családok szociális helyzete is vegyes képet mutat, a társadalom különböző rétegeinek gyermekeit oktatjuk és neveljük, többségében azonban felső-, ill. középfokú iskolai végzettséggel bíró szülők gyermekeit. (együttes arányuk 80% feletti)

Fontos elvárás a szülők részéről velünk szemben az, hogy a tanulókat továbbépíthető tudáshoz, illetve ismeretanyaghoz juttassuk.

Felkészültségüket, műveltségüket úgy kell megalapoznunk, hogy valamennyien eredményesen befejezhessék általános iskolai tanulmányaikat, s azt képességeiknek megfelelő iskolatípusban folytathassák.

A továbbtanulás szempontjából fontos alapkészségek, képességek kialakításán túl ez egyéb igényeket is jelent. Például: idegen nyelv(ek), számítástechnika, zene- és képzőművészet, továbbá különféle sportágak iránti igények megnövekedése jellemző. Jogos szülői kívánság, hogy a gyermekek tehetségüket kibontakoztathassák, fejleszthessék iskolánkban.

Speciális helyzetünkből adódóan törekednünk kell az esélyegyenlőtlenségek megszüntetésére, valamint az esetleges lemorzsolódások megakadályozására.

A tanítási órákon túl széleskörű lehetőségeket kell teremtenünk a kulturált szórakozásra, művelődésre, sportolásra épületünkön belül és kívül, szervezett formában.

**2. Tanulóink, tanulócsoportjaink:**

Iskolánk kb. 350 főnyi tanulólétszám egyidejű befogadására alkalmas.

Hagyományos 8 évfolyamos rendszerben folyik az oktatás, évfolyamonként 2-2 párhuzamos osztállyal. Ettől csak fenntartói utasításra, illetve engedéllyel térünk el.

Tanulócsoportjaink összetétele több tekintetben heterogén. /szociális helyzet, magatartás, tanuláshoz való viszony, stb./ Többségében azonban jól motivált tanítványaink vannak.

Osztályaink induló létszáma a törvényi keretek között mozog, ettől való eltérés csak a fenntartó engedélye folytán történhet.

1. ISKOLÁNK ARCULATA, HAGYOMÁNYAI

*Az iskola arculata*

Az iskola fennállásának közel másfél évszázada alatt több nemzedék került ki az iskolapadokból, jó alapokat kapva a felnőtté válás további útjához. máig sikerült megőriznie Jelenlegi gyönyörű, patinás épületünk is sugallja kötődésünket közös történelmi múltunkhoz, Máig őrzi azt a belső hangulatát, ami az épületbe belépőt nyomban megérinti, s azt az érzést sugallja, hogy a műveltség átadásának méltó helyét és körülményeit igyekeztek megteremteni elődeink is, és a jelen idők iskola fenntartói is itt a Belváros szívében.

Az iskola 1996-ban határozta el, hogy nemzeti történelmünk kiemelkedő személyiségei közül fog nevet választani magának.

Az iskola közössége egyetértésben döntött, s névadóul első keresztény királyunkat, Szent Istvánt választottuk. Az ő személye fejezi ki mindannyiunk számára azt az – elsősorban nemzeti hagyományokon alapuló – keresztény erkölcsi értékrendet, melyet magunkénak vallunk, és ezzel együtt a haladó gondolkodás szükségességét is megtestesíti.

Mikrokörnyezetünkben egy hagyományokat tisztelő, ápoló és alkotó módon újra-teremtő iskolaként ismernek bennünket.

Mindeddig fontosnak tartottuk - és ezután is törekedni fogunk arra -, hogy a tradicionális értékeket ötvözni tudjuk modern korunk tudományos, technikai és művészeti újításaival, ered-ményeivel. Igyekszünk a sok-sok különböző hatás közül - melyek mindannyiunkat érnek nap, mint nap - azokra felhívni tanulóink figyelmét, melyek tartalommal tudják megtölteni mindennapjainkat és valódi értékeket közvetítenek.

Iskolánk tanulói nyugodt, szeretetteljes, családias légkörben nevelkednek nálunk.

Intézményünkben gyermekközpontú, polgári értékeket közvetítő nevelés és oktatás folyik. Az itt tanító pedagógusok a szilárd erkölcsi, etikai értékrenden alapuló személyiségfejlesztést tekintik küldetésüknek.

A gyermekek számára derűs, vidám, tevékenységekre ösztönző, élményekre épülő és esztétikus környezetet igyekszünk biztosítani.

A nevelés minden területén törekszünk arra, hogy a diákok személyisége helyes irányba fejlődjön, alakuljon. Törekszünk továbbá a helyes viselkedési formák és a felelősségtudat kialakítására, természetesen az életkori sajátosságok figyelembevételével.

Fontosnak tartjuk a helyes önértékelést, az értékek felismerését, megbecsülését.

Emberséget, magyarságtudatot akarunk adni diákjainknak.

Nagy gondot fordítunk a nemzeti hagyományok ápolására, amely egy gyakorlatias, korszerű igényeket is kielégítő oktatással párosul.

Iskolánk arculatát igyekszünk úgy alakítani, formálni, hogy ezen törekvéseink épületen kívül és belül is nyilvánvalóak legyenek mindenki számára.

*Az iskola hagyományai*

Iskolánk arculatának megjelenítésére elsősorban a különböző intézményi hagyományokon keresztül van lehetőségünk.

**Szervezeti hagyományok:**

Iskolánk szervezeti működése évek óta stabil és ezáltal – remélhetőleg – biztonságot adó.

A kialakult szervezeti keretek biztosítják azt, hogy mindenre figyelni tudjunk, minden eseménynek, esetleges problémának meg legyen a felelőse, a megoldás megkeresésének lehetősége.

Az iskolahasználók teljes köre kellően tájékozott arról, hogy milyen üggyel hova fordulhat, mikor és ki fog neki annak megoldásában segítségére lenni.

Iskolánk, mint közösségi szervezeti egység stabil struktúráján kívül tevékenységeiben, programjaiban is igyekszik hagyományos működését erősíteni.

Ezek megnyilvánulási módjai a következők:

a) Tagozati iskolagyűlések megtartása (minimálisan negyedévente)

1. célja:

- általános tájékoztatás, információk átadása

- aktuális feladatok, problémák megbeszélése

- az eltelt időszak fontosabb eseményeinek értékelése

- versenyeken, pályázatokon elért eredmények ismertetése

- különböző akciók (pl. papírgyűjtés, tisztasági verseny) eredményeinek

ismertetése

- tanulmányi helyzet értékelése

- magatartás és szorgalom helyzetének értékelése

- dicséretek

- elmarasztalások

- egyéb aktuális megbeszélnivalók.

- szervezi és rendezi: tagozati igazgatóhelyettes

b) Iskolánk névfelvételének megünneplése, melyet összekötünk névadónk: Szent

István király ereklyéje megtalálásának mindenkori évfordulójával (évente)

- időpontja: minden év júniusának első hete

- célja: névadónkról való méltó megemlékezés; életének és tetteinek

tanulóifjúságunkkal való mélyebb megismertetése

- szervezi és rendezi: a Szent István Bazilikával együttműködve az iskola

humán és művészeti munkaközössége valamint az alsó tagozat munkakö-

zösségének vezetője, és az iskolavezetés

c) Iskolai hajókirándulás (ötévente)

- célja: történelmi emlékhelyekre, illetve művészeti értékeket bemutató

helyszínekre történő kirándulás

d) Iskolai évkönyv kiadás (ötévente)

- célja: az iskola tevékenységének, munkájának összefoglalása

e) Testvériskolai kapcsolatok ápolása (folyamatos)

- célja: más kultúrák, vidékek, országok megismerése; szociális érzékenység

fejlesztése; közösségi nevelés; baráti kapcsolatok kiépítésének előse-

gítése, valamint az országhatáron túli magyarsággal való kapcsolattar-

tás kialakítása

f) Nyílt hetek (félévente)

- célja: a szülőknek betekintési lehetőséget nyújtani a tanítás folyamatába

g) Óvodások szüleinek nyílt napja (évente 2-3 alkalommal)

- célja: az iskola kiemelt programjainak, pedagógusainak és épületének

bemutatása

h) Papír- vagy telefonkönyv gyűjtés (évente)

- célja: közösségi nevelés; iskolai rendezvények támogatása

i) Ki mit tud? (évente)

- célja: a gyerekek sokoldalú tehetségének kibontakoztatása

j) Kihívás Napja (évente)

- célja: az egészséges életmódra, a mozgásra felhívni tanulóink

figyelmét

k) Iskolai Egészség Nap (évente kétszer)

- célja: prevenciós tevékenység a gyerekek körében; egészséges életmód és

táplálkozás fontosságának felismertetése

**Tantárgyi hagyományok**

Tantárgyi hagyományaink révén a gyerekek ismeretszerzésének lehetőségeit igyekszünk bővíteni a különböző szakterületek iránti érdeklődés felkeltésével, gyakran társítva az egészséges versenyszellem kialakításának lehetőségével.

Szeretnénk minél több alkalmat találni arra, hogy tanulóink megmutathassák tudásukat.

Ezen kívül pedagógusainknak szakmai-módszertani fejlődését segítő programokat is rendsze-resen szervezünk.

Ennek lehetőségei:

1. tantárgyanként műveltségi hét szervezése (évente)
2. szaktárgyi iskolai, kerületi, fővárosi és országos versenyeken való részvétel
3. külső helyszínen megtartott szakórák, pl. múzeumok, állatkert, sportpálya
4. bemutató tanítások különböző pedagógiai célkitűzésekkel
5. részvétel a kerületi pedagógiai napok megrendezésében pl. bemutató órák,

foglalkozások megtartásával (évente)

1. kiállítások szervezése tanulóink munkáiból (folyamatosan)
2. idegen nyelvi bemutatkozó előadások szülőknek (évente)
3. kerületi vetélkedők szervezése, hirdetése pl. kerületi néptánc fesztivál, Mikulás-kupa, névadónk személyéhez kapcsolódó események (történelmi csapatversenyek, Szent Korona előadássorozat)

**Rendezvények**

Nagy jelentőséget tulajdonítunk a hagyományos ünnepi rendezvények mindenkor méltó megrendezésének, körültekintő módon történő tervezéssel, szervezéssel.

Az iskola pedagógusai odaadással áldoznak időt és figyelmet ezeknek a fontos eseményeknek, s ezt próbálják tanítványaik számára is természetessé tenni.

Kitűzött pedagógiai céljaink elérésében nagyon fontos szerepet töltenek be azok a szép és tartalmas ünnepségek, melyekkel hagyományainkat tovább őrizhetjük, az ünnepnapok és hét-köznapok közötti különbséget érzékeltetni tudjuk tanulóinkkal is, nemzeti – vagy egyéb közösségi kötődéseinket, összetartozásunkat kifejezhetjük. Szeretnénk elérni azt, hogy ez természetességgel jelenjék meg tanulóink életében most és a későbbiekben is.

Hagyományos rendezvényeink:

- Nemzeti ünnepeink méltó megünneplése iskolai és kerületi szinten (évente)

- Március 15.

- Nemzeti Összetartozás Napja

- Október 6.

- Október 23.

- Augusztus 20.

- Naptári ünnepek (évente)

1. Mikulás ünnepség
2. Adventi koszorú elhelyezése, közös gyertyagyújtások
3. Karácsonyi vásár, karácsonyi ünnepségek
4. Karácsonyi koncert
5. Farsangi bálok tagozatonként
6. Anyák Napja
7. Gyermeknap

- Az iskola életéhez, múltjához kapcsolódó ünnepek (évente)

1. Tanévnyitó ünnepély
2. Tanévnyitó istentisztelet (Veni Sancte) az egyházzene tagozatos tanulóknak

és a nevelőtestületnek

1. Tanévzáró ünnepély
2. Ballagás
3. Ünnepi énekes istentisztelet (vesperás) a Szent Jobb megtalálásának és iskolánk névfelvételének évfordulóján
4. Tanévzáró istentisztelet (Te Deum) az egyházzene tagozatos tanulóknak és a nevelőtestületnek

- Egyéb rendezvények

- Zsibongó népi játszóház (havonta)

- Játékiskola a leendő elsősöknek (havonta)

- Művészeti Gála/Ki mit tud? Gála (évente)

- Márton-napi lampionos körmenet (évente)

1. kézműves mesterségek bemutatója és vására (évente)
2. táncház és egyéb táncos rendezvények (alkalomszerűen)
3. fellépések különböző felkérések alkalmával külső rendezvényeken.

Azok a tanulók, akik hagyományaink ápolásában tevőlegesen is részt vesznek, az iskola vezetőségétől különböző elismerésben részesülnek (dicséret, megvendégelés stb.).

* **Nevelői közösséggel kapcsolatos hagyományok**

1. Pedagógus Nap
2. Pedagógus karácsonyi ünnepség
3. Kihelyezett nevelőtestületi értekezlet (évente egyszer, kétnapos rendezvény)

# 3. PEDAGÓGIAI ALAPELVEINK, ALAPÉRTÉKEINK

Iskolánk nevelő-oktató munkáját a nemzeti értékek, a demokrácia értékei, az egyetemes európai értékrend hatja át.

Kiemelt figyelmet fordítunk az emberiség előtt álló közös problémák megoldására, a nemzeti kultúra ápolására, átörökítésére és a más kultúrák iránti nyitottság kialakítására.

Nevelő-oktató munkánk a közös nemzeti értékeket szolgálja, mert fontos szerepet szán a hagyományoknak, valamint a nemzeti azonosságtudat fejlesztésének, ugyanakkor elfogadja más kultúrák létjogosultságát is, s igyekszik megismerni, megbecsülni azokat.

Iskolánk pedagógusai mindennapi nevelő és oktató munkájukban elsősorban ezeket az alapelveket szeretnék érvényre juttatni.

***A gyermekek felé megfogalmazott alapértékeink:***

Rend és tisztaság

***Udvarias, illemtudó viselkedés***

***Munkafegyelem, tanulási fegyelem***

***Magyarság, mint nemzeti örökség***

***A teljesítmény és az emberi nagyság tisztelete***

***Műveltségre, informáltságra való törekvés***

***Jó erkölcs***

***Testi-lelki egészség, derű, vidámság***

***Demokratizmus, beavatottság***

**4. AZ ISKOLÁBAN FOLYÓ NEVELŐ-OKTATÓ MUNKA CÉLJAI**

A nevelés alapvető célja minden történelmi időszakban - így napjainkban is - egy jobb, tökéletesebb nemzedék kibocsátása. A nevelésnek lényege: műveltséget adni, a gyermeket kulturlénnyé tenni.

Az iskolánkban folyó nevelő-oktató munka céljait az általános emberi és a nemzeti értékek tanulókkal történő megismertetése, elfogadtatása és átadása határozza meg.

**Fő célkitűzéseink:**

**A társadalom számára hasznos embereket neveljünk tanítványainkból.**

**Olyan tudást adjunk át a gyermekeknek, amelyet továbbépíthetnek iskolánkból kikerülve.**

**Alapozzuk meg a nemzettudatot, mélyítsük el a nemzeti önismeretet, a hazaszeretetet.**

**Segítsük diákjainkat abban a folyamatban, amelyben művelt emberré, szabad és gazdag személyiséggé, felelős polgárrá, tisztességes és emberséges, alkotásra és boldogságra képes emberré válhatnak.**

**Iskolánkban olyan légkört szeretnénk megtartani, ahol tanulóink otthon érezhetik magukat.**

Ennek megfelelően:

a tanuló személyiségét tiszteletben tartjuk,

a gyerekeket bevonjuk saját iskolai életük szervezésébe,

a tanulók egyéni képességeit az oktatás során figyelembe vesszük, ugyanakkor az

ismereteket próbáljuk velük minél magasabb szinten elsajátíttatni .

diákjaink előre megismerhetik a velük szemben támasztott követelményeket, így

tudhatják, mit várunk el tőlük,

minden gyermek számíthat pedagógusaink jóindulatú segítségére tanulmányi munkájában

és életének egyéb problémáiban egyaránt,

az iskola életében szeretetteljes emberi kapcsolatok kialakítására törekszünk:

\* tanuló és tanuló

\* tanuló és nevelő

\* szülő és nevelő

\* nevelő és nevelő között.

Alakuló, demokratikus társadalmunk követelményei kiszélesítik az általános iskolák alapozó szerepét. Ennek megfelelően olyan nevelési-oktatási gyakorlatot kívánunk megvalósítani, melynek lényege az egész személyiség - az értelem, az érzelem, a fizikum, a jellem - harmonikus és differenciált fejlesztése.

Céljaink elérését a nevelés különböző területein tervezzük megvalósítani. Ezek a következők:

**Az értelmi nevelés területén:**

- Korszerű, széleskörű, a tudományosság elvére támaszkodó műveltség közvetítése.

- Folyamatos készségfejlesztés.

- Önálló ismeretszerzés igényének kifejlesztése.

- A művelődés igényének és szokásának kibontakoztatása.

- Kreatív gondolkodásmód kialakítása.

- A helyes kommunikáció és kifejezőképesség kialakítása, melynek elengedhetetlen

feltétele az anyanyelv minél teljesebb értékű ismerete és alkalmazása.

- A felszínes szórakozási lehetőségek széles kínálata helyett az emberiség évezredek

során felhalmozott klasszikus kulturkincsének megőrzése.

**Az erkölcsi nevelés területén:**

- Alapvető erkölcsi alapfogalom-rendszer megismerése, megértése.

- Alapvető magatartási, társadalmi normák felismerése, elfogadása. (hasznosság fel-

ismertetése, tudatosítása)

- A megismert normák alkalmazása váljon belső igénnyé.

- Alakuljon ki a tanulók alkalmazkodási készsége.

- Fontos, hogy a család jelentőségét felismerjék.

- Az egyéni és közösségi tulajdon védelmére nevelés

**Az érzelmi, akarati nevelés területén:**

- Az érzelmek megfelelő feldolgozásának képességét ki kell tudnunk alakítani.

- Tanulják meg a ,,stressz-kezelést”

- Legyenek képesek reális önképet kialakítani, legyen megfelelő önértékelésük, ön-

becsülésük.

- Rendelkezzenek kötelességtudattal, feladatvégzésük rendszeres, pontos és fegyel-

mezett legyen.

- Tudjanak az idővel célszerűen gazdálkodni.

- Legyenek szociálisan érzékenyek.

- Alakuljon ki bennük az egészséges versenyszellem.

**Az esztétikai nevelés területén:**

- Alakuljon ki belső esztétikai igényességük.

- Legyenek képesek a valóság alkotó és befogadó jellegű esztétikai elsajátítására.

- Ismerjék meg az egyes művészeti ágak értékes alkotásait, jeles művészeit. Tudják

tisztelni és megbecsülni az emberi alkotásokat.

- Művészeti alkotások segítségével fejlesszük helyes ítélőképességüket és gondolko-

dásmódjukat.

- Legyenek képesek a természeti- és társadalmi környezetben tapasztalt hangulatok,

érzelmek önálló kifejezésére. (mozgás, dramatizálás, éneklés, zenélés, tánc, ábrá-

zolás, stb.)

**Az egészséges életmódra nevelés terén:**

- Ki kell fejleszteni igényüket a tiszta környezet, a helyes testápolás, az egészséges

életfeltételek iránt.

- A gyermekek számára olyan körülmények kell biztosítani, mely elősegíti optimális

szellemi és fizikai fejlődésüket.

- Fontos cél a belső lelki egyensúly, harmónia megteremtésének elősegítése, a lelki

egészség megőrzése iránti igény és képesség kialakítása.

- Fejlesszük a gyermekek testi és lelki teherbíró képességét.

- A káros függőségekhez vezető szokások kialakulásának megelőzése napjainkban ki-

emelt fontosságot kell, hogy kapjon.

- Foglalkoznunk kell a szexuális kultúra és magatartás kérdéseivel. Célunk e terüle-

ten a harmonikus családi életre, a felelős, örömteli párkapcsolatra történő felkészí-

tés.

Iskolánk kiemelt célkitűzései közé tartozik még a differenciált oktatás minél magasabb

színvonalra emelése, különösen a tehetséggondozás és a felzárkóztatás vonatkozásában.

Nevelési céljaink megvalósulását illetően akkor tekintjük nevelő és oktató munkánkat sikeresnek, ha iskolánk végzős diákjainak legalább a kilencven százaléka a nyolcadik évfolyam végén:

* minden tantárgyból megfelel az alapfokú nevelés-oktatás kerettanterveiben meghatározott továbbhaladás feltételeinek. (Természetesen elsődleges célunk az, hogy tanulóink többsége - vagyis több mint ötven százaléka - a minimális követelmények teljesítésén túl az egyéni képességei alapján elvárható legjobb szinten feleljen meg az iskolánk helyi tantervében megfogalmazott követelményeknek.)
* rendelkezik olyan bővíthető biztos ismeretekkel, készségekkel, képességekkel és jártasságokkal, amelyek képessé teszik őt arra, hogy a középiskolás követelményeknek a későbbiekben megfeleljen,
* ismeri a kulturált viselkedéshez, az emberek közötti kapcsolatokhoz, valamint a közösségben éléshez szükséges viselkedés- és magatartásformákat,
* határozott elképzeléssel bír saját közelebbi és távolabbi jövőjét és sorsát illetően.

Céljaink megvalósítására mind a tanórákon, mind pedig a tanításon kívüli időben zajló iskolai

programok keretében törekszünk.

Igyekszünk tervszerűen és rendszeresen lehetőséget teremteni arra, hogy iskolánk életéről, tevékenységéről, eredményeiről minél többet megismerhessenek a szülők, valamint a főváros – elsősorban pedig a Belváros – polgárai.

Főbb feladatainkat a fentiekben megjelölt célok megvalósításához rendeltük hozzá.

**5. AZ ISKOLÁBAN FOLYÓ NEVELŐ-OKTATÓ MUNKA FELADATAI**

**Legfontosabb pedagógiai feladatunk a tanulók teljes személyiségének fejlesztése, valamint a tanulók korszerű ismereteinek, képességeinek, készségeinek kialakítása és bővítése.**

**Nevelőink szellemileg, erkölcsileg és testileg egészséges nemzedéket kívánnak nevelni a ránk bízott gyermekekből.**

A megvalósítás érdekében:

iskolánknak olyan - az emberre, a társadalomra, a művészetekre, a természetre, a tudomá-

nyokra, a technikára vonatkozó - ismereteket kell közölnie, melyek megalapozzák a

tanulók műveltségét, világszemléletét, világképük formálódását és eligazodásukat szűkebb

és tágabb környezetükben

fontosnak feladatunk, hogy diákjainkkal elsajátíttassuk az egyéni tanulás módszereit

törekszünk a humánumra, az egyén és a közösségek iránti tiszteletre nevelni

szeretnénk elérni, hogy tanulóink körében a szorgalomnak, a tudásnak és a munkának be-

csülete legyen

segítünk diákjainknak észrevenni és értékelni a jót - megelőzni és felismerni a rosszat

törekszünk az emberek közötti érintkezés, a kommunikáció elfogadott normáinak és

helyes formáinak kialakítására

szeretnénk tanulóinkat megismertetni nemzeti kultúránk és történelmünk eseményeivel,

kiemelkedő személyiségeivel és hagyományaival, hogy mindezek megbecsülése révén

tápláljuk a gyermekekben a haza, a szülőföld iránti szeretetet.

**Fontos feladatunknak tekintjük, hogy tanulóinkban az alábbi - általunk eszményinek tartott - tulajdonságokat, személyiségjegyeket kialakítsuk, megerősítsük:**

- humánus

- erkölcsös

- fegyelmezett

- művelt

- kötelességtudó

- érdeklődő, nyitott

- kreatív, alkotó, gyakorlatias

- becsüli a szorgalmas tanulást, a tudást, a munkát

- képes a problémák érzékelésére, a probléma lényegének megragadására, és megoldására

- képes eligazodni szűkebb és tágabb környezetében

- jó eredmények elérésére törekszik (munkában, tanulásban)

- a tanulásban aktívan részt vesz, öntevékeny

- képes az értő olvasásra, gondolatait helyesen és szabatosan tudja szóban és írásban

megfogalmazni

- ismeri a tanulás helyes és hatékony módszereit

- képes tudását továbbfejleszteni és önállóan ismereteket szerezni

- ismeri, tiszteli, óvja, ápolja:

\* nemzeti kultúránkat, történelmünket, anyanyelvünket

\* a természet, a környezet értékeit

\* más népek értékeit, hagyományait

\* az egyetemes kultúra legnagyobb eredményeit

- az intézményen belül és kívül is a társadalmilag elfogadott normák szerint viselkedik

- ismeri és alkalmazza a közösségben éléshez szükséges magatartásformákat

- viselkedése udvarias, beszéde kulturált

- társaival, nevelőivel jól együttműködik

- szüleit, nevelőit, társait szereti és tiszteli, s ez tetteiben is megnyilvánul

- ismeri, elfogadja az európai keresztény értékrendet (szeretet, türelem, együttérzés stb.)

- megérti és tiszteletben tartja a sajátjától eltérő nézeteket

- képes szeretetet adni és kapni is egyaránt

- szereti hazáját

- egészségesen él, szeret sportolni, mozogni

- szellemileg és testileg egészséges, edzett

- megjelenése és személyes környezete tiszta, ápolt, gondozott

- van reális elképzelése jövőjét illetően.

A felsorolt tulajdonságok mindegyikét nem vagyunk képesek minden egyes hozzánk járó tanuló személyiségében kialakítani, hiszen rajtunk kívül még számos más befolyásoló tényező is beleszól ebbe a folyamatba.

Nevelőink segítik ezek kialakításában tanulóinkat, és pedagógiai munkájuk arra irányul, hogy a lehető legtöbb diákunk rendelkezzen végzős korára minél több itt felsorolt személyiségjeggyel.

**6. AZ ISKOLÁBAN FOLYÓ NEVELŐ-OKTATÓ MUNKA ESZKÖZ –**

**RENDSZERE, ELJÁRÁSAI**

Nevelési eszközökön a kitűzött nevelési célok elérése érdekében alkalmazott eljárásokat, módszereket értjük. Ezeket természetesen - minél nagyobb hatékonyságra törekedve - egymással kombinálva alkalmazzuk.

Alkalmazott eljárásaink, módszereink csoportosítása a nevelés folyamatában betöltött szerepük alapján:

|  |  |  |
| --- | --- | --- |
| a/ A meggyőzés, a felvilágosítás, a tudato-  sítás módszerei: | b/ A tevékenység megszervezésének  módszerei: | c/ A magatartásra ható mód-szerek: |
| - meggyőzés  - minta  - példa  - példakép  - példakövetés  - eszménykép  - bírálat  - önbírálat  - beszélgetés  - felvilágosítás  - tudatosítás  - előadás  - vita  - beszámoló  - az oktatás valamennyi  hagyományos módszere | **-** követelés  - megbízás  - ellenőrzés  - értékelés  - játékos módszerek  - gyakorlás | ÖSZTÖNZŐ MÓDSZEREK  \* ígéret  \* helyeslés  \* bíztatás  \* elismerés  \* dicséret  \*\* szóbeli dicséret  \*\* írásbeli dicséret  \* osztályozás  \* jutalmazás  KÉNYSZERÍTŐ MÓDSZEREK  \* felszólítás  \* követelés  \* parancs  \* büntetés  formái:  - szóbeli figyelmeztetés (észrevétel,  dorgálás, feddés, határozott rendre-  utasítás, tiltakozás, fenyegetés stb.)  - osztályfőnöki figyelmeztetés, intés,  rovás  - igazgatói figyelmeztetés, intés,  rovás  - nevelőtestület elé idézés  - szigorú megrovás  - párhuzamos osztályba való  áthelyezés  - áthelyezés másik iskolába  (törvénynek megfelelő eljárást  alkalmazva)  - kizárás az iskolából (csak  tankötelezettség határán túl)  GÁTLÁST KIVÁLTÓ MÓDSZEREK (a negatív viselkedés kialakulását próbálják megakadályozni)    \* felügyelet  \* ellenőrzés  \* helytelenítés  \* figyelmeztetés  \* intés  \* fenyegetés  \* tilalom  \* elmarasztalás |

A nevelési módszerek különböző formái, változatai, mint alkalmazott nevelési eszközök:

**1. Nyelvi (verbális) eszközök:**

beszéd, beszélgetés, interjú

**2. Nem nyelvi (non verbális) eszközök:**

arckifejezés (mimika), szemmozgás, tekintet, testközelség, térközszabályozás,

testhelyzet, testtartás, mozdulatok, gesztusok, egyéb kulturális jelzések

**3. Szociális technikák:**

1. technikák az ön- és emberismeret fejlesztéséhez

- fejlesztő beszélgetések

- fejlesztő játékok

- fejlesztő interjú, stb.

- szociális készségfejlesztő technikák

- minta- és modellnyújtás

- megerősítés (buzdítás, dicséret, jutalmazás)

- szerepjáték

- dramatizáló tevékenység

**7. A SZEMÉLYISÉGFEJLESZTÉSSEL KAPCSOLATOS**

**PEDAGÓGIAI FELADATOK**

Iskolánk nevelő és oktató munkájának alapvető feladata, hogy a tanulók személyiségét a különféle iskolai tevékenységek megszervezésével széleskörűen fejlessze.

Tanulóink személyiségfejlesztésével kapcsolatos feladataink:

1. A tanulók erkölcsi nevelése.

*Feladata:* Az alapvető erkölcsi értékek megismertetése, tudatosítása és meggyőződéssé alakítása.

1. A tanulók értelmi nevelése.

*Feladata:* Az értelmi képességek, illetve az önálló ismeretszerzéshez szükséges képességek kialakítása, fejlesztése. A világ megismerésére való törekvés igényének kialakítása.

1. A tanulók közösségi (társas kapcsolatokra felkészítő) nevelése.

*Feladata:* Az emberi együttélés szabályainak megismertetése. A társas kapcsolatok fontosságának tudatosítása, az együttműködési készség kialakítása. A kulturált magatartás és kommunikáció elsajátítása.

1. A tanulók érzelmi (emocionális) nevelése.

*Feladata:* Az élő és élettelen környezet jelenségeire, a tanulók közösségeire és önmagukra irányuló helyes, cselekvésre és aktivitásra késztető érzelmek kialakítása.

1. A tanulók akarati nevelése.

*Feladata:* Az önismeret, a tanulók saját személyiségének kibontakoztatására vonatkozó igény felébresztése. A kitartás, a szorgalom, a céltudatosság, az elkötelezettség kialakítása.

1. A tanulók nemzeti nevelése.

*Feladata:* A szülőhely és a haza múltjának és jelenének megismertetése. A nemzeti hagyományok, a nemzeti kultúra megismertetése, emlékeinek tisztelete, ápolása, megbecsülése. A hazaszeretet érzésének felébresztése.

1. A tanulók állampolgári nevelése.

*Feladata:* Az alapvető állampolgári jogok és kötelességek megismertetése. Az érdeklődés felkeltése a társadalmi jelenségek és problémák iránt. Igény kialakítása a közösségi tevékenységekre, az iskolai és a helyi közéletben való részvételre.

1. A tanulók munkára nevelése.

*Feladata:* Az emberek által végzett munka fontosságának tudatosítása. A tanulók önellátására és környezetük rendben tartására irányuló tevékenységek gyakoroltatása.

1. A tanulók egészséges életmódra történő nevelése.

*Feladata:* A tanulók testi képességeinek fejlesztése, a testmozgás iránti igény felkeltése. Egészséges, edzett személyiség kialakítása. Az egészséges életmód és az egészségvédelem fontosságának tudatosítása, az egészséges életmód iránti igény kialakítása.

**8. ISKOLAI EGÉSZSÉGNEVELÉSI PROGRAM**

1. Az iskola egészségnevelési tevékenységének kiemelt feladatai:

* a tanulók korszerű ismeretekkel és az azok gyakorlásához szükséges készségekkel és jártasságokkal rendelkezzenek egészségük megőrzése és védelme érdekében;
* tanulóinknak bemutatjuk és gyakoroltatjuk velük az egészséges életmód gyakorlását szolgáló tevékenységi formákat, az egészségbarát viselkedésformákat;
* a tanulók az életkoruknak megfelelő szinten – a tanórai és a tanórán kívüli foglalkozások keretében – foglalkoznak az egészség megőrzésének szempontjából legfontosabb ismeretekkel
* a táplálkozás,
* az alkohol- és kábítószer fogyasztás, dohányzás káros hatásai a szervezetre,
* a családi és kortárskapcsolatok,
* a környezet védelme,
* az aktív életmód, a sport,
* a személyes higiénia,
* az elsősegély-nyújtás alapismeretei,
* a szexuális fejlődés

területén.

1. Az iskola egészségnevelésének hatékonysága nagymértékben összefügg az intézmény szervezettségével, a tanári magatartással, a gondossággal.

Az egészségnevelés az iskola minden pedagógusának, illetve minden tanórai és tanórán kívüli foglalkozásnak feladata.

Az iskolának kötelessége megfelelően tájékozódni a tanulók tanulást befolyásoló egészségi

állapotáról.

Az osztálytermek berendezése meg kell, hogy feleljen az egészségügyi szempontoknak: az asztalok, székek mérete igazodjon az egyes gyerek testmagassághoz, megfelelő legyen a világítás, illetve a számítógépek elhelyezése. A pedagógusok figyeljenek a gyerekek egészséges testtartására. Az ülésrend kialakítása tegye lehetővé minden tanuló számára a megfelelő, egyéni adottságait is figyelembe vevő testhelyzetben történő figyelést és tanulást. (pl. rövidlátás, hallási zavar stb.) A pedagógusoknak az ülésrend időszakonkénti változtatásával kell lehetőséget biztosítani arra, hogy elkerüljük a gyermekek szemének és gerincének egyoldalú terhelését. Minden tanóra előtt gondoskodunk kell az osztálytermek megfelelő, rendszeres szellőztetéséről,

Ügyelnünk kell arra, hogy az iskolatáska súlya ne haladja meg az optimális mértéket.

A napi munkarend, órarend tervezésénél az iskolának gondoskodnia kell a mozgásigény

kielégítésről. A tanulókat szünetekben minél többször ki kell vinni az udvarra.

1. Az iskolai egészségnevelést elsősorban a következő tevékenységformák szolgálják:
2. a mindennapi testedzés lehetőségének biztosítása:

* testnevelés órák;
* játékos,
* egészségfejlesztő testmozgás az első-negyedik évfolyamon;
* az iskolai sportkör foglalkozásai;
* tömegsport foglalkozások;
* úszásoktatás;

1. a helyi tantervben szereplő környezetismeret, természetismeret, biológia-egészségtan, technika, életvitel és gyakorlat, testnevelés és sport tantárgyak tananyagai;
2. az ötödik-nyolcadik évfolyamon az osztályfőnöki órák tanóráin feldolgozott ismeretek;
3. évente két egészségvédelemmel, helyes táplálkozással, elsősegély-nyújtással foglalkozó projektnap (témanap) szervezése az alsó és a felső tagozatos, valamint a napközis tanulók számára;
4. az egészségnevelést szolgáló egyéb (tanórán kívüli) foglalkozások:

* szakkörök (Ifjúsági Vöröskereszt, túra);
* minden fél évben osztályonként egy-egy gyalog- vagy kerékpártúra szervezése;
* minden évben egy alkalommal játékos vetélkedő az ötödik-nyolcadik évfolyamos osztályoknak az egészséges életmódra vonatkozó tudnivalókkal kapcsolatosan;

1. az iskolai egészségügyi szolgálat (iskolaorvos, védőnő) segítségének igénybe vétele

* évente legalább egy alkalommal az ötödik-nyolcadik évfolyamon egy-egy osztályfőnöki óra megtartásában;
* a tanulók egészségügyi és higiéniai szűrővizsgálatának megszervezésében. (A tanulóknak évenként legalább egyszer fogászati, szemészeti és általános szűrővizsgálaton kell részt venniük.)

**9. AZ ELSŐSEGÉLYNYÚJTÁSI ALAPISMERETEK ELSAJÁTÍTÁSÁVAL KAPCSOLATOS ISKOLAI TERV**

1.. Az elsősegély-nyújtási alapismeretek elsajátításának célja, hogy a tanulók

* + ismerjék meg az elsősegélynyújtás fogalmát;
  + ismerjék meg az élettannal, anatómiával kapcsolatos legfontosabb alapfogalmakat.
  + ismerjék fel a vészhelyzeteket; a maguk és társaik esetében.
  + Küzdjék le félelmüket, csökkentsék a reakcióidőt; reagáljanak határozottan.
  + Mérlegeljék tetteik következményeit.
  + tudják a leggyakrabban előforduló sérülések élettani hátterét, okát, várható következményeit.
  + készség szintjén ismerjék a leggyakoribb baleseti szituációkat és kerüljék el azokat.
  + sajátítsák el a legalapvetőbb elsősegély nyújtási módokat;
  + ismerkedjenek meg a mentőszolgálat felépítésével és működésével;
  + sajátítsák el, mikor és hogyan kell mentőt hívni.

1. Az elsősegély-nyújtási alapismeretek elsajátításával kapcsolatos kiemelt feladatok:
   * a tanulók korszerű ismeretekkel és az azok gyakorlásához szükséges készségekkel és jártasságokkal rendelkezzenek elsősegélynyújtási alapismeretek területén;
   * a tanulóknak bemutatjuk és gyakoroltatjuk velük az elsősegélynyújtás alapismereteit;
   * a tanulók az életkoruknak megfelelő szinten – a tanórai és a tanórán kívüli (egyéb) foglalkozások keretében – foglalkoznak az elsősegélynyújtással kapcsolatos legfontosabb alapismeretekkel.
2. Az elsősegélynyújtási alapismeretek elsajátításával kapcsolatos feladatok megvalósításának elősegítése érdekében
   * az iskola kapcsolatot épít ki az iskolaorvossal, a védőnővel
   * tanulóink bekapcsolódnak az elsősegélynyújtással kapcsolatos iskolán kívüli vetélkedőkbe (Katasztrófavédelmi Ifjúsági Verseny);
   * anyagi és egyéb feltételek megléte esetén támogatjuk a pedagógusok részvételét elsősegélynyújtási ismeretekkel foglalkozó továbbképzésen.
3. Az elsősegély-nyújtási alapismeretek elsajátítását elsősorban a következő tevékenységformák szolgálják:

|  |  |
| --- | --- |
| **TANTÁRGY** | **ELSŐSEGÉLY-NYÚJTÁSI ALAPISMERETEK** |
| környezetismeret | * prevenciós oktatás, baleset-elkerülési technikák, főbb balesetforrások szünidőben * mentő hívása * vérzések, törések, fulladás felismerése * tennivalók ájulás, eszméletvesztés esetén |
| fizika | * égési sérülések (kontakt égés, forrázás, gőz, napozás) * áramütés |
| biológia | * rovarcsípések * légúti akadály * artériás és visszeres vérzés * komplex újraélesztés |
| kémia | * mérgezések (szén-monoxid, szén-dioxid, füst, sav, lúg) * vegyszer okozta bőrsérülések (sav- és lúgmarás) * égési sérülések (kontakt égés, forrázás, gőz, napozás, vegyszerek) * áramütés |
| technika | * prevenciós oktatás, baleset-elkerülési technikák, főbb balesetforrások szünidőben * szerszámok okozta sérülések * égési sérülések * áramütés * mentő hívása * vérzések, törések, fulladás felismerése * tennivalók ájulás, eszméletvesztés esetén |
| testnevelés, tánc | * ficamok,rándulások,törések * a koponya sérülései * tárgyak,sportszerek okozta sérülések * sportág-specifikus tipikus sérülések * a túlterhelés jeleinek következményei * élettani eredetű balesetek * magasból esés * csont- és ízületi sérülések * magasból esés sérülései (agyrázkódás, eszméletvesztés) * hajszáleres vérzés (horzsolás) * égési sérülés |

* + az ötödik-nyolcadik évfolyamon az osztályfőnöki órák tanóráin feldolgozott elsősegélynyújtási ismeretek: teendők közlekedési baleset esetén, segítségnyújtás baleseteknél; a mentőszolgálat felépítése és működése; a mentők hívásának helyes módja; valamint az iskolai egészségügyi szolgálat (iskolaorvos, védőnő) segítségének igénybe vétele félévente egy alkalommal az ötödik-nyolcadik évfolyamon egy-egy osztályfőnöki óra megtartásában az elsősegélynyújtási alapismeretekkel kapcsolatosan.

1. Az egészségnevelést szolgáló egyéb (tanórán kívüli) foglalkozások:
   * szakkörök (Vöröskereszt, elsősegélynyújtó);
   * minden évben egy alkalommal elsősegélynyújtási bemutatót szervezünk a tanulóknak az Országos Mentőszolgálat, Magyar Ifjúsági Vöröskereszt vagy az Ifjúsági Elsősegélynyújtók Országos Egyesületének vagy más hasonló profilú cégnek a bevonásával;
   * évente egy egészségvédelemmel, helyes táplálkozással, elsősegélynyújtással foglalkozó projektnap (egészségnap) szervezése az alsó és a felső tagozatos tanulók számára.
   * Markó utcai Mentőállomás megtekintése.

**10. ISKOLAI KÖRNYEZETI NEVELÉSI PROGRAM**

1. Az iskola környezeti nevelési tevékenységének kiemelt feladatai:

* a tanulókban a környezettudatos magatartás, a környezetért felelős életvitel elősegítése; a természetet, az embert, az épített és a társadalmi környezetet tisztelő szokásrendszer megalapozása;
* tanulóinknak bemutatjuk és gyakoroltatjuk velük azokat a környezet megóvásához szükséges képességeket és készségeket, amelyek a természeti és a társadalmi környezet zavartalan működését elősegíthetik;
* a tanulók az életkoruknak megfelelő szinten – a tanórai és a tanórán kívüli foglalkozások keretében – foglalkoznak a környezet megóvásának szempontjából legfontosabb ismeretekkel:
* a környezet fogalmával,
* a földi rendszer egységével,
* a környezetszennyezés formáival és hatásaival,
* a környezetvédelem lehetőségeivel,
* lakóhelyünk természeti értékeivel,
* lakóhelyünk környezetvédelmi feladataival

kapcsolatosan.

1. A környezeti nevelés az iskola minden pedagógusának, illetve minden tanórai és tanórán kívüli foglalkozás feladata.
2. Az iskolai környezeti nevelést elsősorban a következő tevékenységformák szolgálják:
3. a helyi tantervben szereplő környezetismeret, technika és életvitel, rajz és vizuális kultúra, informatika, természetismeret, földrajz, fizika, biológia, kémia tantárgyak tananyagai
4. az ötödik-nyolcadik évfolyamon az osztályfőnöki órák tanóráin feldolgozott ismeretek;
5. a környezeti nevelést szolgáló egyéb (tanórán kívüli) foglalkozások:

* minden félévben osztályonként egy-egy gyalog- vagy kerékpártúra a környékre a környezeti értékek felfedezésére;
* évente egy környezetvédelemmel, természetvédelemmel foglalkozó projektnap (témanap) szervezése a „Föld napja” alkalmából játékos vetélkedővel, akadályversennyel az alsó és a felső tagozatos tanulók számára;
* tisztasági verseny szervezése az osztályok között a tanév során folyamatosan;
* a szelektív hulladékgyűjtés megszervezése az iskolában.

Alsó tagozaton magasabb, felső tagozaton - a 6 és 8 osztályos gimnáziumok elszívó hatása illetve a gyakori költözködések miatt - általában alacsonyabbak az osztálylétszámok.

Napközis csoportjaink a mindenkori igények szerint alsó tagozaton általában osztályonként, felső tagozaton vegyes csoportként szerveződnek, illetve igény szerint tanulószobai csoportot indítunk.

**11. A KÖZÖSSÉGFEJLESZTÉSSEL KAPCSOLATOS FELADATOK**

A tanulók közösségben, illetve közösség által történő nevelésének megszervezése, irányítása iskolánk nevelő-oktató munkájának alapvető feladata.

A klasszikus feladatok mellett, mint például: az alkalmazott változatos munkaformák erősítsék a közösségért és az egymásért való felelősség érzését; közösségfejlesztés során a tanulók kapjanak átfogó k épet a munka világáról; fejlesszük a beteg, sérült és fogyatékos embertársak iránti elfogadó és segítőkész magatartást, stb., korunk iskoláival szemben megjelennek újszerű elvárások is. Mint például: az iskola fejlessze ki a tanulókban az új információs rendszerben való eligazodás, valamint annak kritikai módon való használatának képességét.

A tanulói közösségek fejlesztésével kapcsolatos alapvető feladataink:

1. A különféle iskolai tanulói közösségek megszervezése, nevelői irányítása.

*Feladata:* Az iskolai élet egyes területeihez (tanórákhoz, tanórán kívüli tevékenységekhez) kapcsolódó tanulói közösségek kialakítása, valamint ezek életének tudatos, tervszerű nevelői fejlesztése.

1. A tanulók életkori fejlettségének figyelembevétele a tanulóközösségek fejlesztésében.

*Feladata:* A tanulói közösségek irányításánál a nevelőknek alkalmazkodniuk kell az életkorral változó közösségi magatartáshoz: a kisgyermek heteronóm – a felnőttek elvárásainak megfelelni akaró – személyiségének lassú átalakulásától az autonóm – önmagát értékelni és irányítani képes – személyiséggé válásig.

1. Az önkormányzás képességének kialakítása.

*Feladata:* A tanulói közösségek fejlesztése során ki kell alakítani a közösségekben, hogy nevelői segítséggel közösen tudjanak maguk elé célt kitűzni, a cél eléréséért összehangolt módon tevékenykedjenek, illetve az elvégzett munkát értékelni tudják.

1. A tanulói közösségek tevékenységének megszervezése.

*Feladata:* A tanulói közösségeket irányító pedagógusok legfontosabb feladata, a közösségek tevékenységének tudatos tervezése és folyamatos megszervezése, hiszen a tanulói közösség által történő közvetett nevelés csak akkor érvényesülhet, ha a tanulók a közösség által szervezett tevékenységekbe bekapcsolódnak, azokban aktívan részt vesznek, és ott a közösségi együttéléshez szükséges magatartáshoz és viselkedési formákhoz tapasztalatokat gyűjthetnek.

1. A közösség egyéni arculatának, hagyományainak kialakítása.

*Feladata:* A tanulói közösségre jellemző, az összetartozást erősítő erkölcsi, viselkedési normák, formai keretek és tevékenységek rendszeressé válásának kialakítása, ápolása.

Törekedjünk arra, hogy minden tanuló:

- megismerje népünk kulturális örökségének jellemző sajátosságait, nemzeti kultúránk

nagy múltú értékeit,

- sajátítsa el azokat az ismereteket és gyakorolja azokat az egyéni és közösségi

tevékenységeket, amelyek az otthon, a lakóhely, a szülőföld, a haza megismeréséhez,

megbecsüléséhez, a velük való azonosuláshoz vezetnek,

- legyen nyitott, megértő a különböző szokások, életmódok, kultúrák, vallások

iránt, becsülje meg ezeket,

- váljon érzékennyé környezete állapota iránt,

- legyen tisztában azzal, hogy életpályája során többször pályamódosításra kényszerülhet,

- kapcsolódjon be közvetlen környezetének értékeinek megőrzésébe, gyarapításába,

- életmódjában a természet tisztelete, a felelősség, a környezeti károk megelőzésére

törekvés váljon meghatározóvá,

- legyen képes az új audiovizuális környezetet megérteni és azt szelektíven használni

- későbbi önálló, felnőtt életvitelébe képes legyen a tanultakat beépíteni, és

életmódjára vonatkozóan helyes döntéseket hozni.

A tanulói személyiség fejlesztésére irányuló nevelő és oktató munka iskolánkban egyrészt a nevelők és a tanulók közvetlen, személyes kapcsolata révén valósul meg, másrészt közvetett módon, a tanulói közösség ráhatásán keresztül érvényesül.

Fontos hangsúlyoznunk, hogy a közösségfejlesztéssel kapcsolatosan nem csak a pedagógusoknak van feladatuk, hanem az iskolában foglalkoztatott valamennyi dolgozónak, sőt az iskolában működő, illetve az iskolát segítő szervezetek képviselőinek is, hiszen megjelenésével, viselkedésével, beszédstílusával, társas kapcsolatával az intézmény valamennyi dolgozója példaként kell, hogy álljon a diákok előtt.

Ezért iskolánkban a közösségfejlesztéssel kapcsolatos éves feladatokat, elvárásokat a nevelőtestület a szülői munkaközösséggel és a diákönkormányzattal egyeztetve határozza meg, amelyben megjelennek az alkalmazotti közösség számára is kötelező feladatok. Ezek betartatása az iskolavezetés feladata.

**12. A SZEMÉLYISÉGFEJLESZTÉS ÉS A KÖZÖSSÉGFEJLESZTÉS FELADATAINAK MEGVALÓSÍTÁSÁT SZOLGÁLÓ**

**TEVÉKENYSÉGI RENDSZER ÉS**

**SZERVEZETI FORMÁK**

1. **A tanulói személyiség fejlesztésének legfontosabb színtere a hosszabb tanítási-tanulási folyamatba illeszkedő tanítási óra.**

Az iskola nevelői a tanítási-tanulási folyamat megszervezése során kiemelten fontosnak tartják a tanulók motiválását, a tanulói aktivitás biztosítását és a differenciálást.

1. A motiválás célja, hogy tanulóinkban felébresszük azokat az indítékokat, amelyek a gyermekeket tanulásra ösztönzik, és ezt a tanulási kedvet a tanulás végéig fenn is tartsuk.
2. A tanítási órák tervezésénél és szervezésénél minden esetben előtérbe helyezzük azokat a módszereket és szervezeti formákat, amelyek a tanulók tevékenykedtetését, vagyis állandó aktivitását biztosítják.
3. Az iskolai tanulási folyamat során kiemelten fontos feladat a differenciálás, vagyis az, hogy a pedagógusok nevelő-oktató munkája a lehetőségekhez mérten a legnagyobb mértékben igazodjon a tanulók egyéni fejlettségéhez, képességeihez és az egyes tantárgyakból nyújtott teljesítményéhez. A nevelők az egyes szaktárgyak tanítási óráin előnyben részesítik az egyéni képességekhez igazodó munkaformákat, így - elsősorban a gyakorlásnál, ismétlésnél - a tanulók önálló és csoportos munkájára támaszkodnak.

**Az egységes alapokra épülő differenciálás**

Intézményünk pedagógiai tevékenysége teret enged a színes, sokoldalú iskolai életnek, a tanulásnak, a játéknak, a munkának; fejleszti a tanulók önismeretét, együttműködési képességét, akaratát; hozzájárul életmódjuk, motívumaik, szokásaik, értékekkel való azonosulásuk fokozatos kialakításához, megalapozásához.

A kulcskompetenciák hatékony fejlesztésének egyik feltétele a fejlesztési céloknak megfelelő tanítási folyamat, tanulási tevékenység.

A tanítás nem más, mint a tanulók tanulásának szervezése: tervezése, irányítása, szabályozása és értékelése.

A differenciált tanulásszervezés terén különösen a következő szempontokra kell figyelemmel lenni:

* Olyan szervezési megoldásokat kell előnyben részesíteni, amelyek előmozdítják a tanulás belső motivációinak, önszabályozó mechanizmusainak kialakítását, fejlesztését.
* A tanulásszervezés meghatározó szempontja a tanulók aktivitásának kibontakoztatása.
* Az oktatási folyamat megszervezése segítse elő a tanulók előzetes ismereteinek, tudásának, nézeteinek feltárását, adjon lehetőséget esetleges tévedéseinek korrigálására és tudásának átrendeződésére.
* Az oktatási folyamat alkalmazza az együttműködő (kooperatív) tanulás technikáit, formáit.
* Az iskolai tanítás-tanulás különböző szervezeti formáiban (az osztálymunkában, a csoportmunkában, a tanulók páros és egyéni oktatásában) a tanulók tevékenységét, önállóságát, kezdeményezését, problémamegoldását, alkotóképességét kell előtérbe állítani.
* A tanulásszervezés egyik fő elve és teendője a tanulókhoz alkalmazkodó differenciálás a feladatok kijelölésében, azok megoldásában, a szükséges tanári segítésben, az ellenőrzésben, az értékelésben.
* A feladathoz illeszkedő tanulásszervezési technikák, alkalmazása nélkülözhetetlen a hátrányos helyzetű tanulók egyéni képességeinek fejlesztése érdekében.

1. **Az iskolában a nevelési és oktatási célok megvalósítását az alábbi egyéb (tanítási órán kívüli) tevékenységek segítik:**
2. **Hagyományőrző tevékenységek (részletes bemutatásuk az 2. fejezetben)**

* Iskolánk névadójának, Szent István király emlékének ápolása.
* Nemzeti ünnepeinkről való megemlékezések.
* Naptári ünnepek iskolai rendezvényekkel történő megünneplése.
* Az iskolai tanévhez kapcsolódó rendezvények és ünnepi alkalmak.
* Ötévenként az iskola tevékenységét, munkáját összefoglaló iskolai évkönyv kerül kiadásra.
* Ötévente jubileumi hajókirándulást szervezünk történelmi emlékhelyekre, illetve művészeti értékeket bemutató helyszínekre.

1. **Diákönkormányzat.** A tanulók és a tanulóközösségek érdekeinek képviseletére, a tanulók tanórán kívüli, szabadidős tevékenységének segítésére az iskolában diákönkormányzat működik. Az iskolai diákönkormányzat munkáját a 4-8. osztályokban megválasztott küldöttekből álló diák-önkormányzati vezetőség irányítja. A diákönkormányzat tevékenységét az iskola igazgatója által megbízott pedagógus segíti.

A diákönkormányzat a saját maga által elkészített Szervezeti és Működési Szabályzata alapján működik.

1. **Diákétkeztetés.** A tanulók számára – igény esetén – napi háromszori étkezést (tízórai, ebéd, uzsonna) vagy ebédet (menzát) biztosít az intézmény. Az étkezési térítési díjakat az iskola által meghatározott módon kell befizetni.
2. **Tehetséggondozó és felzárkóztató foglalkozások.** Az egyéni képességek minél jobb kibontakoztatását, a tehetséges tanulók gondozását, valamint a gyengék felzárkóztatását az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik.

* Az 1-4. évfolyamon az egyes tantárgyakból gyenge teljesítményt nyújtó tanulók képességeinek fejlesztésére felzárkóztató foglalkozást, korrepetálást szervezünk.
* A 8. évfolyamon a továbbtanulás, a középiskolai felvétel elősegítésére a gyenge eredményt elérő tanulók részére felzárkóztató, a jó eredményt elérő tanulók részére képesség fejlesztő foglalkozásokat tartunk.
* További tehetséggondozó és felzárkóztató foglalkozások indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete dönt.
* A felzárkóztató foglalkozások sajátos formái az egyéni foglalkozások. Az egyéni foglalkozásokon a köznevelési törvény előírása alapján heti két órában elsősorban azok a tanulók vesznek részt,
* akiknek az első-negyedik évfolyamon az eredményes felkészülése ezt szükségessé teszi,
* akik második vagy további alkalommal ismétlik ugyanazt az évfolyamot.

1. **Képesség-kibontakoztató felkészítés és integrációs felkészítés.**

Az iskola – amennyiben a feltételek adottak a nevelési-oktatási intézmények működéséről szóló miniszteri rendeletben szereplő előírásoknak – a halmozottan hátrányos helyzetű tanulók szociális helyzetéből és fejlettségéből eredő hátrányainak ellensúlyozása céljából képesség-kibontakoztató és integrációs felkészítést szervez.

A képesség-kibontakoztató és integrációs felkészítés keretei között a tanulók

* egyéni képességének, tehetségének kibontakoztatása,
* fejlődésének elősegítése,
* a tanuló tanulási, továbbtanulási esélyének kiegyenlítése folyik.

Integrációs felkészítésben vesznek részt azok a képesség-kibontakoztató felkészítésben részt vevő tanulók, akik egy osztályba, osztálybontás esetén egy csoportba járnak azokkal a tanulókkal, akik nem vesznek részt a képesség-kibontakoztató felkészítésben.

A képesség-kibontakoztató felkészítésben részt vevő tanulók nevelése-oktatása, tudásának értékelése az oktatásért felelős miniszter által kiadott program alkalmazásával történik.

1. **Iskolai sportkör.** Az iskolai sportkör foglalkozásain részt vehet az iskola minden tanulója. Az iskolai sportkör a tanórai testnevelési órákkal együtt biztosítja a tanulók mindennapi testedzését, valamint a tanulók felkészítését a különféle sportágakban az iskolai és iskolán kívüli sportversenyekre.
2. **Szakkörök.** A különféle szakkörök működése a tanulók egyéni képességeinek fejlesztését szolgálja. A szakkörök jellegüket tekintve lehetnek művészetiek, technikaiak, szaktárgyiak, de szerveződhetnek valamilyen közös érdeklődési kör, hobbi alapján is. A szakkörök indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete dönt. Szakkör vezetését – az igazgató beleegyezésével – olyan felnőtt is elláthatja, aki nem az iskola dolgozója.
3. **Versenyek, vetélkedők, bemutatók.** A tehetséges tanulók továbbfejlesztését segítik a különféle (szaktárgyi, sport, művészeti stb.) versenyek, vetélkedők, melyeket az iskolában évente rendszeresen szervezünk. A legtehetségesebb tanulókat az iskolán kívüli versenyeken való részvételre is felkészítjük. A versenyek, vetélkedők megszervezését, illetve a tanulók felkészítését a különféle versenyekre a nevelők szakmai munkaközösségei vagy a szaktanárok végzik.
4. **Témahetek, témanapok (projekthetek, projektnapok).** Az iskola nevelői a tantervi követelmények eredményesebb teljesülése, a nevelőmunka elősegítése céljából a tanulók számára projektoktatást (témaheteket, témanapokat) szerveznek. A projektoktatás egy iskolai napon legalább három órát meghaladó foglalkozás vagy több iskolai órán, tanítási napon át zajló tanítási-tanulási folyamat. Ennek során – elsősorban – a tantárgyi rendszerbe nehezen beilleszthető ismeretek feldolgozása történik egy-egy témakör köré csoportosítva a gyerekek aktív részvételével zajló közös, sokféle tevékenységre építve. A hosszabb (több napos, egy hetes) témahetet (projekthetet) a tanulócsoportok – ismereteket összegző vagy művészeti – bemutatója zárja. Iskolánkban évente ismétlődnek azok a téma napok, amelyek a katasztrófavédelemmel, az egészségvédelemmel, az elsősegélynyújtással, a természet- és környezetvédelemmel, iskolánk névadójával, illetve a honismerettel kapcsolatos ismereteket dolgozzák fel. A hosszabb (több napos, egy hetes) témaheteken feldolgozásra kerülő ismereteket a nevelők szakmai munkaközösségei az iskola éves munkatervében határozzák meg.
5. **Osztálykirándulások.** Az iskola nevelői a tantervi követelmények eredményesebb teljesülése, a nevelőmunka elősegítése céljából a tanulók számára osztálykirándulásokat szerveznek a lakóhely és környékének természeti, történelmi, kulturális értékeinek megismerése céljából.
6. **Tanulmányi kirándulások.** Az iskola nevelői a tantervi követelmények eredményesebb teljesülése, a nevelőmunka elősegítése céljából az osztályok számára évente egy alkalommal tanulmányi kirándulást szerveznek. Az iskola nevelői a pályázati lehetőségek minél jobb kihasználásával törekednek arra, hogy ezeken a programokon a nehezebb szociális körülmények között élő családok – elsősorban halmozottan hátrányos helyzetű – gyermekei is részt tudjanak venni.
7. **Erdei iskolák, táborozások.** A nevelési és a tantervi követelmények teljesítését segítik a táborszerű módon, az iskola falain kívül szervezett, több napon keresztül tartó erdei iskolai foglalkozások, melyeken főleg egy-egy tantárgyi téma feldolgozása történik, illetve az iskolai szünidőkben szervezett táborozások.

Az erdei iskolai foglalkozásokon évente egy alsós és egy felsős évfolyam osztályai vesznek részt.

A táborozásokon való részvétel önkéntes, a felmerülő költségeket a szülőknek kell fedezniük. Az iskola nevelői a pályázati lehetőségek minél jobb kihasználásával törekednek arra, hogy ezeken a programokon a nehezebb szociális körülmények között élő családok – elsősorban halmozottan hátrányos helyzetű – gyermekei is részt tudjanak venni.

1. **Múzeumi, kiállítási, könyvtári és művészeti előadáshoz kapcsolódó foglalkozás.** Egy-egy tantárgy néhány témájának feldolgozását, a követelmények teljesítését szolgálják a különféle közművelődési intézményekben, illetve művészeti előadásokon tett csoportos látogatások. Az e foglalkozásokon való részvétel – ha az költségekkel is jár – önkéntes. A felmerülő költségeket a szülőknek kell fedezniük. Az iskola nevelői a pályázati lehetőségek minél jobb kihasználásával törekednek arra, hogy ezeken a programokon a nehezebb szociális körülmények között élő családok – elsősorban halmozottan hátrányos helyzetű – gyermekei is részt tudjanak venni.
2. **Szabadidős foglalkozások.** A szabadidő hasznos és kulturált eltöltésére kívánja a nevelőtestület a tanulókat azzal felkészíteni, hogy a felmerülő igényekhez és a szülők anyagi helyzetéhez igazodva különféle szabadidős programokat szervez (pl. túrák, kirándulások, táborok, színház- és múzeumlátogatások, klubdélutánok, táncos rendezvények stb.). A szabadidős rendezvényeken való részvétel önkéntes, a felmerülő költségeket a szülőknek kell fedezniük. Az iskola nevelői a pályázati lehetőségek minél jobb kihasználásával törekednek arra, hogy ezeken a programokon a nehezebb szociális körülmények között élő családok – elsősorban halmozottan hátrányos helyzetű – gyermekei is részt tudjanak venni.
3. **Iskolai könyvtár.** A tanulók egyéni tanulását, önképzését a tanítási napokon látogatható iskolai könyvtár segíti.
4. **Az iskola létesítményeinek, eszközeinek egyéni vagy csoportos használata.** A tanulók igényei alapján előzetes megbeszélés után lehetőség van arra, hogy az iskola létesítményeit, illetve eszközeit (pl. sportlétesítmények, számítógép stb.) a tanulók – tanári felügyelet mellett – egyénileg vagy csoportosan használják.
5. **Hit- és vallásoktatás.** Az iskolában a területileg illetékes, bejegyzett egyházak – az iskola nevelő és oktató tevékenységétől függetlenül – hit- és vallásoktatást szervezhetnek. A hit- és vallásoktatáson való részvétel a tanulók számára önkéntes.
6. **A közösségfejlesztési tevékenység keretei a TÁMOP 3.1.4.B-13/1-2013-0001 számú projektben foglaltak szerint**

Az intézmény 2015-ben csatlakozott e projekthez. Ennek keretében olyan közösségfejlesztési szempontokat és újszerű, innovatív módszereket alkalmazva épít ki partneri együttműködéseket a szülőkkel és a bevonható civil szervezetekkel, amelyek alkalmasak prevencióként hatást gyakorolni a társadalmi problémák kezelésére iskolai körülmények között.

Ehhez felhasználja azokat a módszereket, amelyeket a Köznevelés az iskolában projekt Partnerség és hálózatosodás modulja szakmai csoportjának útmutatásával már alkalmazott olyan prior témák megjelenítésénél, mint pl. a fiatalok közösségi aktivitásának hiánya, illetve a túlzott online jelenlét csökkentése stb.

A közösségi események szervezésekor alkalmazza az elsajátított módszereket, aktívan bevonja a diákokat a közösségi események kialakításába, valamint foglalkozik szakmai szervezetek bevonásával a diákok motiválhatósága kérdéskörének folyamatos megvitatásával.

**13. A PEDAGÓGUSOK HELYI INTÉZMÉNYI FELADATAI**

1. A pedagógusok alapvető feladatai
   * A magasabb jogszabályokban, a pedagógiai programban, a szervezeti és működési szabályzatban, valamint az intézmény más belső szabályzatában és vezetői utasításában előírt pedagógiai és adminisztratív feladatok ellátása.
   * Heti teljes munkaidejének nyolcvan százalékát (kötött munkaidejét) az intézményvezető által meghatározott feladatok ellátásával töltse.
   * Heti teljes munkaidejének ötvenöt–hatvanöt százalékában (neveléssel-oktatással lekötött munkaidejében) tanórai és tanórán kívüli (egyéb) foglalkozásokat tartson.
   * Kötött munkaidejének neveléssel-oktatással lekötött munkaidején felöli részében a nevelést-oktatást előkészítő, a neveléssel-oktatással összefüggő egyéb feladatokat, tanulói felügyeletet, továbbá eseti helyettesítést lásson el.
   * A tanítási órák és a tanórán kívüli (egyéb) foglalkozások pontos és eredményes megtartása.
   * Aktív részvétel a nevelőtestület értekezletein, valamint a szakmai munkaközösségek munkájában.
   * Aktív részvétel az éves munkaterv szerinti rendezvényeken.
   * A tudomására jutott hivatali titkot megőrizze.
   * A jogszabályokban meghatározott határidőkre megszerezze az előírt minősítéseket.
   * Az iskola céljainak képviselete a tanulók és a szülők előtt.
   * A pedagógusra bízott osztályterem, szaktanterem, szertár stb. gondozottságának és pedagógiai szakszerűségének figyelemmel kísérése.
2. A tanórai és a tanórán kívüli oktató-nevelő munka, tanulásirányítás
   * Tanórai és a tanórán kívüli (egyéb) foglalkozások pontos és szakszerű megtartása.
   * A tanórai és a tanórán kívüli (egyéb) foglalkozások éves tervének elkészítése (tanmenetek, éves programok).
   * Előzetes felkészülés a tanítási órákra és a tanórán kívüli (egyéb) foglalkozásokra.
   * A motiválás, a differenciálás, a tanulói aktivitás változatos formáinak alkalmazása a tanítási órákon
   * Változatos szervezeti formák alkalmazása a tanítási órákon
   * A tanulók életkorához és a didaktikai feladatokhoz megfelelően illeszkedő módszerek, szemléltetés, ellenőrzés és értékelés alkalmazása a tanítási órákon.
   * A tanulók aktív munkájának és megfelelő magatartásának biztosítása a tanítási órákon és a különféle iskolai foglalkozásokon.
   * Az eredményes tanulás módszereinek, technikáinak elsajátíttatása, gyakoroltatása a tanítási órákon.
   * A helyi tanterv követelményeinek elsajátíttatása a nevelő által tanított tanulók körében.
3. A tehetséges tanulók gondozása
   * Egyéb (tanórán kívüli) fejlesztő foglalkozások szervezése a tehetséges tanulók részére.
   * Iskolai tanulmányi, sport és kulturális versenyek, vetélkedők, bemutatók, pályázatok önálló szervezése, segítség a szervezésben.
   * Részvétel az iskolai tanulmányi, sport és kulturális versenyeken, vetélkedőkön, bemutatókon.
   * A tehetséges tanulók részvételének biztosítása és felkészítése a különféle iskolán belüli versenyekre, vetélkedőkre stb.
   * A tehetséges tanulók részvételének biztosítása és felkészítése a különféle iskolán kívüli versenyekre, vetélkedőkre stb.
4. A hátrányos helyzetű, a halmozottan hátrányos helyzetű, valamint a beilleszkedési, magatartási és tanulási nehézségekkel küzdő tanulók, illetve a felzárkóztatásra szoruló tanulók gondozása, eredményes fejlesztése
   * Egyéb (tanórán kívüli) fejlesztő foglalkozások szervezése a hátrányos helyzetű, a halmozottan hátrányos helyzetű, valamint a beilleszkedési, magatartási és tanulási nehézségekkel küzdő tanulók, illetve a felzárkóztatásra szoruló tanulók részére.
   * A gyermekvédelmi feladatok ellátása a hátrányos helyzetű, a halmozottan hátrányos helyzetű, valamint a beilleszkedési, magatartási és tanulási nehézségekkel küzdő tanulók, illetve a felzárkóztatásra szoruló tanulók körében.
   * A hátrányos helyzetű, a halmozottan hátrányos helyzetű, valamint a beilleszkedési, magatartási és tanulási nehézségekkel küzdő tanulók, illetve a felzárkóztatásra szoruló tanulók korrepetálása, segítése, mentorálása.
   * A hátrányos helyzetű, a halmozottan hátrányos helyzetű, valamint a beilleszkedési, magatartási és tanulási nehézségekkel küzdő tanulók, illetve a felzárkóztatásra szoruló tanulók felkészítése javító vagy osztályozó vizsgára.
   * Az eredményes középiskolai felvétel elősegítése a hátrányos helyzetű, a halmozottan hátrányos helyzetű, valamint a beilleszkedési, magatartási és tanulási nehézségekkel küzdő tanulók körében.
5. A tanulók tanórán kívüli foglalkoztatása
   * Szabadidős programok szervezése iskolán kívül (pl. színház-, múzeumlátogatás, kirándulás).
   * Szabadidős programok szervezése iskolán belül (pl. klubdélután, karácsonyi ünnepség).
   * Iskolai rendezvények, ünnepélyek, évfordulók megrendezése.
   * A nevelők, gyerekek és szülők együttműködését, kapcsolatát erősítő (közös) programok.
6. Az iskolai diákönkormányzat működtetésében való aktív részvétel
   * Aktív részvétel az iskolai diák-önkormányzat éves munkatervének, programtervének összeállításában.
   * Az iskolai diák-önkormányzati munka egy-egy részterületének irányítása, segítése.
   * Az iskolai diákönkormányzat programjainak önálló szervezése, segítség a programok szervezésében, részvétel a programokon.
   * Iskolai szintű kirándulások, táborok önálló szervezése, segítség a szervezésben, részvétel a kirándulásokon, táborokon.
7. Munkafegyelem, a munkához való viszony
   * A munkaköri kötelességek maradéktalan teljesítése.
   * A napi munkavégzésre - SZMSZ-ben rögzített – szabályok pontos betartása.
   * A tanórák és egyéb foglalkozások időben történő előkészítése, pontos megkezdése és befejezése
   * Az ügyeleti munka pontos, felelősségteljes ellátása az óraközi szünetekben, valamint a reggeli és a délutáni ügyeletekben, illetve az évközi szünetek idején.
   * Pontos adminisztrációs munka. A formai követelmények, a határidők betartása.
   * Az egyes tanév közben adódó feladatok pontos, határidőre történő megoldása.
8. Folyamatos, aktív részvétel a nevelőtestület és a szakmai munkaközösség tevékenységében
   * Feladatvállalás a munkaközösség, a nevelőtestület aktuális feladataiban.
   * Részvétel a különféle feladatok megoldására alakult nevelői munkacsoportokban.
   * Oktatási segédanyagok, szemléltető és mérőeszközök kidolgozása, közreadása.
   * Belső továbbképzések, előadások, bemutató órák szervezése, megtartása.
9. Továbbtanulásban, továbbképzésekben való részvétel, önképzés
   * Másoddiploma megszerzésére irányuló továbbtanulásban való részvétel.
   * Továbbképzéseken való részvétel.
   * Az iskola Pedagógiai programjában megjelenő kiemelt oktatási területekre vonatkozó képzések előnyben részesítése. (angol nyelv és a művészeti terület)
   * A továbbképzéseken tanultak átadása a nevelőtestület tagjainak.
   * Publikációk szakmai (pedagógiai, szaktárgyi) témákról folyóiratokban, kiadványokban.
10. Az iskolai munka feltételeinek javítása
    * Pályázati lehetőségek figyelemmel kísérése.
    * Pályázatok összeállítása, pályázatokon való részvétel.
    * Bekapcsolódás az eredményes pályázatok megvalósításába.
    * Az iskolai alapítvány(ok), egyesület(ek) működésének segítése.
    * Az iskolai munka javítása új ötletekkel, az ötletek kivitelezésének aktív megvalósítása (innováció).
    * Az oktatáshoz kapcsolódó szemléltető eszközök tervezése, kivitelezése.
    * Az iskola épületének, helyiségeinek dekorálása, esztétikussá, rendezetté tétele.
11. Részvétel a nevelőtestület szakmai életében, a döntések előkészítésében és végrehajtásában
    * Részvétel az adott tanév munkatervében meghatározott feladatok ellátásában.
    * Részvétel a nevelőtestület szakmai (pedagógiai) döntéseinek előkészítésében.
    * Önkéntes feladatok vállalása a nevelőtestületi feladatok megoldásában.
12. Aktív részvétel a tantestület életében
    * A pályakezdő (gyakornok) vagy az iskolába újonnan került nevelők munkájának, beilleszkedésének segítése.
    * Önkéntes feladatvállalások a nevelőtestület közösségi életének, rendezvényeinek szervezésében, a szervezés segítése.
    * Részvétel a nevelőtestület közösségi életében, rendezvényeiken.
13. Az iskola képviselete
    * A szülői szervezet által szervezett rendezvények megvalósulásának segítése.
    * Részvétel a szülői szervezet által szervezett rendezvényeken.
    * Tudósítások közreadása a helyi társadalom számára az iskola életéről, eredményeiről a helyi médiában, az iskola vezetőségével előre egyeztetve.
    * Bekapcsolódás az iskolán kívüli szakmai-pedagógiai szervezetek tevékenységébe.
    * Bekapcsolódás az iskolán kívüli érdekképviseleti szervezetek tevékenységébe.
    * A kerület különböző rendezvényein, eseményein való részvétel.
    * Aktív részvétel a kerület, illetve a főváros társadalmi, kulturális, sport, stb. életében.
14. A vezetői feladatok ellátása
    * Vezetői feladatok vállalása a nevelőtestület szervezeti életében.
    * Az egyes vezetői feladatok (tervezés, szervezés, a végrehajtás irányítása, ellenőrzés, értékelés) lelkiismeretes ellátása.
    * A vezetőre bízott közösség formálása, az emberi kapcsolatok javítása.
15. Megfelelő kapcsolat kialakítása a tanulókkal, a szülőkkel és a pedagógus kollégákkal
    * A tanulók, a szülők és a pedagógus kollégák személyiségének tiszteletben tartása.
    * Elfogadást, figyelmet, megértést, jóindulatot sugárzó stílus, hangnem és viselkedés a tanulók, a szülők és a pedagógus kollégák felé.
    * Pedagógiai tanácsadás a tanulóknak és a szülőknek.
    * Kellő figyelem érdeklődés, megbecsülés és jóindulat a nevelőtársak felé (a pedagógus kollégák segítése, a tapasztalatok átadása, észrevételek, bírálatok elfogadása).

**14. AZ OSZTÁLYFŐNÖKI MUNKA TARTALMA, AZ OSZTÁLYFŐNÖKÖK FELADATAI**

* 1. **Az osztályfőnök feladatai**
* Megfelelő magaviseletű; az iskolai diákönkormányzati munkában és az iskolai rendezvényeken aktív osztályközösséget alakít ki az osztályközösség megfelelő irányításával.
* Fejleszti a tanulók személyiségét, elősegíti egészséges lelki és testi fejlődésüket.
* Elősegíti a társadalmi normákhoz és az iskolai elvárásokhoz igazodó értékrend kialakítást és elfogadását.
* Tanórákon kívüli – szükség esetén – iskolán kívüli közösségfejlesztő, szabadidős programokat (pl. osztálykirándulás, túra, színház-, múzeumlátogatás) szervez.
* Az osztályszintű és az iskolai rendezvényeken kíséri osztályát, felügyel a tanulókra.
* Megismeri a tanulók családi és szociális körülményeit (családlátogatás).
* Rendszeres kapcsolatot tart és együttműködik a tanulók szüleivel.
* Rendszeres kapcsolatot tart együttműködik az osztályban tanító nevelőkkel.
* Tájékoztatja a tanulókat és a szülőket az őket érintő kérdésekről. Érdemi választ ad a szülők és tanulók iskolai élettel kapcsolatos kérdéseire.
* Figyelemmel kíséri a diákok tanulmányi előmenetelét, és erről rendszeresen – legalább havonta – tájékoztatja a szülőket.
* A bukásra álló tanulók szüleit a félév vége és az év vége előtt legalább egy hónappal írásban értesíti.
* Ha a tanuló az év végén tanulmányi kötelezettségeinek nem tesz eleget, a szülőket tájékoztatja a tanuló továbbhaladásának feltételeiről.
* Figyelmezteti a szülőket, ha a gyermekük jogainak megóvása vagy fejlődésének elősegítése érdekében intézkedést tart szükségesnek.
* A szülők figyelmét felhívja a szociális és egyéb juttatások lehetőségére.
* Támogatja és segíti az osztályban működő szülői szervezet munkáját.
* A szülők tájékoztatására szülői értekezleteket és fogadó órákat szervez.
* Fokozott törődéssel foglalkozik az osztályába járó kiemelt figyelmet igénylő tanulókkal.
* Az osztály tanulóinál ellátja a gyermekvédelmi feladatokat, együttműködik a gyermekvédelmi felelőssel, szükség esetén a gyermekjóléti és családsegítő szolgálattal.
* Segíti a tanulási, beilleszkedési, magatartási nehézséggel küzdő tanulók iskolai munkáját.
* Támogatja a tehetséges tanulók fejlődését.
* Tájékozódik a tanulók iskolán kívüli tevékenységeiről.
* Az iskolaorvosi szolgálat bevonásával figyelemmel kíséri a tanulók egészségi állapotát, és erről szükség esetén tájékoztatja az osztályban tanító nevelőket.(pl. tartós betegségek, fogyatékosságok, gyógyszerérzékenység).
* Minden hó végén érdemjeggyel értékeli a tanulók magatartását és szorgalmát.
* Az első félév végén és a tanév végén javaslatot tesz a nevelőtestületnek a tanulók magatartás és szorgalom osztályzatára.
* Az első félév végén és a tanév végén javaslatot tesz a nevelőtestületnek a tanulók egész tanévi munkájának dicsérettel történő elismerésére.

- Az osztályozó vizsgára buktatott tanulók esetében a szülők értesítési címét

leadja a tagozati igazgatóhelyettesnek.

* A házirendet megsértő vagy feladatait elmulasztó tanulót először szóbeli figyelmeztetésben, majd írásbeli figyelmeztetésben, intőben vagy rovóban részesíti. Súlyosabb esetben javaslatot tesz a tanuló elleni fegyelmi eljárás lefolytatására.
* Figyelemmel kíséri a tanulók hiányzásait, vezeti a mulasztási naplót, a mulasztásokat az osztálynaplóban havonként összesíti. Igazolatlan mulasztás esetén a jogszabályokban előírt rendelkezések alapján jár el.
* A tanév elején elkészített osztályfőnöki tanmenet szerint vezeti az osztályfőnöki órákat, azokra előre felkészül.
* Segíti és ösztönzi a tanulók középiskolai továbbtanulását, megismerteti őket a pályaválasztási és továbbtanulási lehetőségekkel.
* A nyolcadik évfolyamban a szülők döntése alapján ellátja a tanulók középiskolai jelentkezésével kapcsolatos feladatokat, elkészíti az ehhez szükséges dokumentumokat.
* Elkészíti az osztályfőnöki munka éves tervezetét (osztályfőnöki munkaterv, osztályfőnöki tanmenet).
* Elkészíti az osztálystatisztikákat és ezekhez kapcsolódó elemzéseket.
* Elkészíti a félévi és tanév végi értékeléseket az osztályközösség fejlődéséről.
* Betartja az alapvető erkölcsi, etikai normákat a tanulókkal, a szülőkkel és a nevelőtársakkal szemben.
* Kitölti és vezeti az osztálynaplót, hetente ellenőrzi a szükséges beírásokat, és szükség esetén gondoskodik azok pótlásáról.
* Előírások szerint megnyitja és vezeti a tanulói törzslapokat és bizonyítványokat.
* Tanév elején kitölti a tanulók tájékoztató füzetét, tanév közben havonta ellenőrzi azok vezetését (érdemjegyek, egyéb beírások, szülői aláírások).
* Tanév elején részt vesz az osztályterem állandó dekorációjának elkészítésében, majd tanév közben folyamatosan figyelemmel kíséri az osztály tantermének gondozottságát és pedagógiai szakszerűségét.
  1. **Az osztályfőnöki munka tervezése**

Az osztályfőnök osztályfőnöki nevelő munkáját a minden tanév elején összeállított osztályfőnöki munkaterv alapján végzi.

Az osztályfőnöki munkaterv felépítése

1. A tanév elején összeállított munkaterv
   * Az előző tanév végi értékelés az osztályközösség fejlődéséről.
   * Tanév eleji statisztikai adatok az osztályról.
   * Osztályfőnöki tanmenet (az osztályfőnöki órák éves terve).
   * Tervezett tanórán kívüli programok az adott tanévre havi bontásban.
   * Tervezett fogadó órák és szülői értekezletek az adott tanévre. Az egyes szülői értekezletek tervezett témái.
   * Az osztály diákközösségének vezetői.
   * Az osztályban működő szülői szervezet vezetői.
2. Az osztályfőnöki munkatervhez csatolt dokumentumok a tanév folyamán
   * Első félévi és tanév végi osztálystatisztika.
   * Első félévi és tanév végi értékelés az osztályközösség fejlődéséről.
   * Jelenléti ívek és feljegyzések a szülői értekezletekről.
   1. **Az osztályfőnök által készített statisztikák, jelentések az osztályról**

Tanév eleji statisztikai adatok az osztályról

* Tanulók száma, ebből leány
* Állami nevelt (gondozott)
* Hátrányos helyzetű, ebből halmozottan hátrányos helyzetű tanuló
* Tanulási, magatartási, beilleszkedési zavarral küzdő tanuló
* Sajátos nevelési igényű tanuló
* Az iskolában étkező, ebből normatív támogatásban részesülő tanuló
* Az étkezőkből csak ebédelő, illetve háromszor étkező tanuló
* Az iskolába járás alól felmentett tanuló (magántanuló)
* Külföldi tartózkodás miatt az iskolába járás alól felmentett, tanulói jogviszonyát szüneteltető tanuló
* Egyes tantárgyakból az értékelés alól felmentett tanulók
* Más településről bejáró tanuló
* Nem magyar állampolgár
* Évfolyamismétlő

Statisztikai adatok az első félév és a tanév végén az osztályról

* Tanulók száma
* Osztályozott tanulók száma és aránya
* Osztályozatlan tanulók száma és aránya
* Az egyes tantárgyakban elért osztályzatok száma és a tantárgyak osztályátlaga
* Az osztály tanulmányi átlaga
* Kitűnő tanulók száma és aránya
* Szaktárgyi dicséretek száma tantárgyanként a tanév végén
* Példamutató magatartásért adott dicséretek száma a tanév végén
* Példamutató szorgalomért adott dicséretek száma a tanév végén
* Egy tantárgyból bukott tanulók száma és aránya
* Két tantárgyból bukott tanulók száma és aránya
* Három vagy több tantárgyból évfolyamismétlésre bukott tanulók száma és aránya
* A bukások száma tantárgyanként
* A tanulmányi, sport, kulturális stb. versenyek eredményei
* Iskolán belüli versenyek eredményei (iskolai versenyeken részt vett tanulók száma és az elért helyezések)
* Iskolán kívüli versenyek eredményei (iskolán kívüli versenyeken részt vett tanulók száma és az elért helyezések)
* Nyolcadik évfolyamon a középiskolai továbbtanulás jellemzői
* A középiskolai felvételi eljárást megelőző írásbeli vizsgán elért eredmények (magyar, matematika)
* Középiskolai felvétel a tanulók választása alapján
* A választott középiskolák közül az elsőként megjelölt iskolába felvett tanulók száma és aránya
* A választott középiskolák közül a másodikként megjelölt iskolába felvett tanulók száma és aránya
* A választott középiskolák közül a harmadikként megjelölt iskolába felvett tanulók száma és aránya
* Továbbtanulás iskolatípusok szerint
* Gimnáziumba felvett tanulók száma és aránya
* Szakközépiskolába felvett tanulók száma és aránya
* Szakiskolába (szakmunkásképzőbe) felvett tanulók száma és aránya
* Egyik középiskolába sem felvett tanulók száma és aránya

A tanulói közösségek (osztályközösségek) tevékenységének, fejlődésének értékelési szempontjai az első félév és a tanév végén

* Az osztályközösség életét jellemző legfontosabb adatok (létszám, fiúk-lányok aránya, új tanulók, távozók).
* Az osztály szociális összetétele (a családok szociális helyzete, a családok kulturális elvárásai, hátrányos és halmozottan hátrányos tanulók, gyermek- és ifjúságvédelmi munka).
* A tanulási teljesítmény (tanulmányi átlageredmények, tanulási nehézségekkel küzdő tanulók, a bukások, a tehetséges tanulók eredményei).
* Az osztályközösség társas szerkezete, a közösség rétegződése, struktúrája.
* Neveltségi szint (magatartás, társas viselkedés, beilleszkedési és magatartási nehézségekkel küzdő tanulók).
* A közösségi tevékenység (önkormányzás szintje, közös programok és rendezvények felsorolása, egyéb (tanórán kívüli) foglalkozásokon való részvétel).
* A szülői házzal való kapcsolat (a családlátogatások és a szülői értekezletek tapasztalatai, a szülők nevelési elvei, a szülők kapcsolata az iskolával).
* Minden felsorolt területen belül meg kell határozni az alapvető pedagógiai feladatokat:
* Milyen változások történtek az előző értékelés óta eltelt időszakban?
* Milyen új problémák jelentkeztek az előző értékelés óta eltelt időszakban?
* A problémák megoldásának érdekében milyen beavatkozás látszik célszerűnek?
  1. **Az osztályfőnöki órák témái**
  2. ***Kötelezően minden osztályban feldolgozásra kerülő témák a tanév legelső osztályfőnöki óráin***
* A házirend szabályainak megbeszélése.
* Az osztályközösség belső szabályainak megbeszélése, rögzítése.
* Balesetvédelmi, katasztrófa- és tűzvédelmi szabályok ismertetése, visszakérdezése.
* Az osztályközösség gyermekvezetőinek megválasztása.
* Az iskolai munkatervből az osztályt érintő feladatok ismertetése.
* Az iskola környékére vonatkozó közlekedési ismeretek és veszélyhelyzetek megbeszélése.
* A kerékpáros közlekedés szabályai.
  1. ***Kötelezően minden osztályban feldolgozásra kerülő témák***
* Félévente egy alkalommal egészségvédelmi téma (helyes táplálkozás; az alkohol- és kábítószer fogyasztás, a dohányzás káros hatásai a szervezetre; a személyes higiénia; a szexuális fejlődés) az iskolai egészségügyi szolgálat (iskolaorvos, védőnő) segítségének igénybe vételével.
* Elsősegélynyújtási alapismeretek: teendők közlekedési baleset esetén, segítségnyújtás baleseteknél; a mentőszolgálat felépítése és működése; a mentők hívásának helyes módja.
* Félévente egy alkalommal az elsősegélynyújtás alapismereteinek gyakorlati elsajátítása céljából az iskolai egészségügyi szolgálat (iskolaorvos, védőnő) segítségének igénybe vétele.
* Az osztály félévi munkájának és magatartásának értékelése az első és a második félév végén.
* Megemlékezés nemzeti ünnepeinkről október 23-án és március 15-én.
* Megemlékezés a magyar kultúra napjáról, a kommunista és egyéb diktatúrák áldozatainak emléknapjáról, a költészet napjáról, a holokauszt áldozatainak emléknapjáról, a Föld napjáról és a Nemzeti Összetartozás Napjáról.
* Megemlékezés az iskola névadójáról.
* Osztálykirándulás előkészítése.

**15.** **A TEHETSÉG, KÉPESSÉG KIBONTAKOZTATÁSÁT SEGÍTŐ**

**TEVÉKENYSÉGEK**

Iskolánk magáénak vallja azt a pedagógiai nézetet, mely szerint minden gyermek tehetséges valamilyen tevékenységben, s ezt nekünk, pedagógusoknak kell észre vennünk.

Ha észrevettük, akkor pedig e tevékenység(ek)ben meg kell erősítenünk a gyermeket, és fejleszteni azon képességeit, hogy tehetségét kibontakoztathassa.

**A tehetség felismerése**

* Tehetséges gyerek az, aki erősen motivált, könnyen és gyorsan tanul, átlagon felüli teljesítményekre képes, kreatív;
  + egy-egy tantárgyból (speciális tehetségű)
  + minden tantárgyból (általánosan jó intellektusú).
* A korai felismerés meghatározó fontosságú. A kiemelkedő képességűek (megfelelő foglalkoztatás hiányában) gyakran visszafejlődnek, sérülnek, kirekesztődnek. A korai felismerés szakértelmet, körültekintést kíván.

**E kibontakozást segíti elő az alábbi tevékenységek rendszere:**

a választható tanórákon, foglalkozásokon való részvétel lehetősége

a tehetséggondozó foglalkozások

középiskolai előkészítő foglalkozások

iskolai sportköri és egyéb sportfoglalkozásokon való részvétel

szakkörök, tanfolyamok

művészeti oktatás folytatása az alsó tagozaton, melynek elemei:

- rajz, képzőművészet, kézművesség

- bábozás

- drámapedagógia

- néptánc, néprajz

- mozgásművészet, balett, társastánc, történelmi táncok

- színjátszás

- emeltszintű ének-egyházzene

versenyek, vetélkedők, tantárgyi hetek, bemutatók (szaktárgyi, sport, kulturális

stb.)

szabadidős foglalkozások (pl. színház- és múzeumlátogatások stb.)

az iskolai könyvtár, valamint az iskola más létesítményeinek, eszközeinek egyéni

és csoportos használata

pályázatok meghirdetése, más intézmények által kiírt pályázatokon való részvétel

iskolai “Ki mit tud?” évenkénti megrendezése

iskolai,kerületi és országos rendezvényeken, ünnepélyeken való szereplési

lehetőség

az egyházzenei képzésben részt vevők számára a Szent István Bazilikában való

rendszeres fellépés lehetőségének biztosítása

a továbbtanulás segítése.

**16.** **A SAJÁTOS NEVELÉSI IGÉNYŰ ÉS A BEILLESZKEDÉSI, TANULÁSI, MAGATARTÁSI NEHÉZSÉGGEL KÜZDŐ TANULÓK NEVELÉSI PROGRAMJA**

**Egységes alapelvek:**

Minden tanuló egyéniség, képességstruktúrája, személyisége összetett. Többségük az egyes területeken eltérő fejlettségi szinten áll, de ez az eltérés még a normál övezetbe tartozik, nem igényel különleges bánásmódot. Az kiemelt figyelmet igénylő tanulók ellátása, szélsőségesen eltérő képességeikhez, viselkedésükhöz való viszonyulás magas színvonalú felkészülést igényel a pedagógusoktól. Az így kidolgozott módszerek, hatékonyan segítik minden tanuló egyéni sajátosságának megismerését, a hozzájuk való megfelelő viszonyulást.

A különbözőség elfogadása a társadalmi együttélés alapja, a megfelelő viselkedésmódok, az együttélés normáinak kialakulása, begyakorlása heterogén közösségben biztosított a leginkább.

**Módszerek:**

***Mit?*** A gyengébb képességű tanulóknál a továbbhaladáshoz szükséges biztos ismeretek, alapvető készségek megszerzése a cél.

***Hogyan?*** Olyan ismeretközvetítéssel, mely egyértelművé teszi az elsajátítandó tartalmakat. Olyan pedagógiai környezet megteremtésével, mely igyekszik biztosítani a tanulók feladat iránti elkötelezettségét.

**Egységes célok:**

A kiemelt figyelmet igénylő tanulók esetében is érvényesek a többségi csoportnál alkalmazott útmutatások. Hangsúlyosan a következő szempontok kerülnek előtérbe:

* Az inkluzív nevelés minőségi megvalósítását tűzzük ki célul.
* Ennek alapvető feltétele tanulók személyiségének megismerése, megértése, elfogadása, egyéni képességeik korai felismerése, folyamatos segítése.
* Kiemelten fontosnak tartjuk az egész személyiség harmonikus fejlesztését, az érzelmi nevelést.
* Arra neveljük a gyerekeket, hogy egymás elfogadják, megértésék, segítsék társaikat, legyenek képesek felismerni egymás értékeit.
* A tanulókkal megpróbáljuk megértetni és elfogadtatni, hogy különböző területeken eltérő szinten képesek teljesíteni.
* Olyan iskolai légkört teremtenünk, ahol a gyerekek jól érzik magukat.
* Tanórán változatos pedagógiai módszerek alkalmazunk.
* Sokszínű tanórán kívüli programokkal a különböző képességek kibontakoztatását segítjük.

**Folyamatterv:**

* Beíratást megelőzően tájékoztatjuk a szülőket az iskolában folyó nevelő-oktató munkáról. Módja: iskola előkészítő foglalkozások- „Zsibongó”, „Játékos iskola”, bemutató órák, szülői értekezlet.
* Az elsősöket év elején csoportos és egyéni mérésekkel vizsgáljuk. (Logopédus, fejlesztőpedagógus). A mérések adatai és a pedagógusok megfigyelései alapján felismerhetjük a csoportra jellemző tendenciákat, az egyéni különbségeket, lemaradást, tehetségvonásokat.
* Az osztályban tanító pedagógusok, a speciális pedagógusokkal megtervezik a tanulók differenciált ellátását.
* Szükség esetén a szülővel egyetértve a szakszolgáltató intézményekbe utaljuk a tanulót, szakvélemény, vagy szakmai segítség céljából.
* A szak-, szakértői véleménnyel rendelkező tanulók ellátását a szakszolgálat javaslata alapján tervezzük meg.

**A speciális feladatellátásból adódó elvárások**

**Elvárások a pedagógusokkal szemben:**

* törekedjen a tanulók speciális szükségleteinek megismerésére
* toleránsan viselkedjen tanítványai eltérő adottságaival szemben
* alkalmazzon olyan módszereket, melyek a tanulók egyéni képességeihez igazodnak
* az értékelés során legyen tekintettel az egyéni adottságokra
* folyamatosan tartsanak kapcsolatot egymással a gyermek fejlesztésében résztvevő pedagógusok, speciális szakemberek

**Elvárások a szülőkkel szemben:**

* fogadja el gyermeke másságát,
* gyermeke egyéni szükségleteiből adódó feladatait lássa el
* biztosítsa a differenciáló foglalkozásokon való részvételt, felszerelést
* rendszeresen informálódjon személyesen is gyermeke fejlődéséről

**Elvárások a tanulókkal szemben:**

* a tőle elvárható legmagasabb színvonalon lássa el feladatait
* jelenjen meg a speciális foglalkozásokon, használja ki a tanulószoba, napközi adta lehetőségeket

17. **A GYERMEK- ÉS IFJÚSÁGVÉDELEMMEL KAPCSOLATOS**

**FELADATOK**

Az iskola gyermekvédelmi tevékenysége három fő területre terjed ki: a gyermek fejlődését veszélyeztető okok megelőzésére, feltárására, megszüntetésére.

Alapvető feladatunk a gyermek- és ifjúságvédelem területén:

- fel kell ismerni, és fel kell tárni a tanulók problémáit

- meg kell keresni a problémák okait

- segítséget kell nyújtani a problémák megoldásához.

A nevelők és tanulók személyes kapcsolatainak, a családok megismerésének egyik fő célja a gyermek- és ifjúságvédelemmel összefüggő problémák feltárása, megelőzése.

Minden pedagógusunk közreműködik a gyermek- és ifjúságvédelmi feladatok ellátásában, a tanulók fejlődését veszélyeztető körülmények megelőzésében, feltárásában, megszüntetésében.

Az iskolában a gyermek- és ifjúságvédelmi feladatok segítésére gyermek- és ifjúságvédelmi felelős működik. Alapvető feladata, hogy segítse a pedagógusok gyermek- és ifjúságvédelmi munkáját.

Ezen belül feladatai közé tartozik különösen:

- a tanulók és a szülők tájékoztatása azokról a lehetőségekről, személyekről,

intézményekről, amelyekhez problémáik megoldása érdekében fordulhatnak

- családlátogatásokon vesz részt a veszélyeztető okok feltárása érdekében

- a veszélyeztető okok megléte esetén értesíti a gyermekjóléti szolgálatot

- együttműködik a gyermekjóléti szolgálattal

- a tanulók anyagi veszélyeztetettsége esetén gyermekvédelmi támogatás

megállapítását kezdeményezi

- tájékoztatást nyújt a tanulók részére szervezett szabadidős programokról.

A tanulók fejlődését veszélyeztető okok megszűntetésének érdekében iskolánk együttműködik a kerületi

- nevelési tanácsadóval

- gyermekjóléti szolgálattal

- polgármesteri hivatallal

- iskolaorvossal, védőnővel

- továbbá a gyermekvédelemben résztvevő társadalmi szervezetekkel, egyházakkal,

alapítványokkal.

Iskolánk pedagógiai munkáján belül elsősorban az alábbi tevékenységek szolgálják a gyermekvédelem céljainak megvalósítását:

felzárkóztató foglalkozások, korrepetálások

tehetséggondozó foglalkozások, szakkörök, tanfolyamok

az indulási hátrányok csökkentése

a differenciált oktatás és képességfejlesztés

a pályaválasztás segítése

a személyes, egyéni tanácsadás (tanulóknak, szülőknek)

egészségvédő és mentálhigiénés programok szervezése

családi életre történő nevelés

a napközis foglalkozások

az iskolai étkeztetési lehetőségek

az egészségügyi szűrővizsgálatok

a tanulók szabadidejének szervezése (tanórán kívüli foglalkozások, szünidei

programok, stb.)

a tanulók szociális helyzetének javítása (segély, természetbeni támogatás)

a szülőkkel való együttműködés

tájékoztatás a családsegítő és gyermekjóléti szolgálatokról, szolgáltatásokról.

A gyermekvédelmi felelősök és az iskola vezetősége folyamatosan figyelemmel kíséri azokat a pályázati lehetőségeket, melyek a hátrányos helyzetű, ám jól tanuló gyermekek számára például ösztöndíj megszerzését lehetővé teszik, kedvezményes üdültetést vagy egyéb anyagi jellegű segítségnyújtást tesznek lehetővé.

A családtól valamilyen oknál fogva kevesebb figyelmet kapó gyermekek fokozottabban ki vannak téve káros befolyásolás lehetőségének, mely főként a csavargásra, deviáns viselkedésre inspiráló gyerekcsoportok, ún. "bandák" részéről irányul feléjük. Gyermekeinket tehát nekünk kell elsősorban tudnunk megfelelőképpen lekötni ahhoz, hogy ne unatkozzanak szabadidejükben, ne csábítsa őket rossz irányba iskolán kívüli negatív csoportosulás.

Pedagógiai eszköztárunkból nem hiányozhat az iskolai élet vonzóvá tétele, amelyet a tevékenységek kiszélesítésével érhetünk el.

Komoly problémák megelőzését jelentheti, ha gyermekeink szívesen maradnak inkább az iskolai programokon szabadidejükben, minthogy felügyelet nélkül töltsék délutánjaikat.

Az történelmi egyházak részéről gyermekeknek szervezett programok nyilvánossá tételére is lehetőséget biztosítunk, hiszen ők is partnereink abban, hogy gyermekeinket a szabadidő értelmes, testet-lelket gyarapító formában való eltöltésének irányába motiváljuk.

# 18. TANULÁSI KUDARCNAK KITETT TANULÓK

**FELZÁRKÓZTATÁSÁNAK SEGÍTÉSE**

A tanulási kudarcnak kitett tanulók esetében döntő fontossága van a korai felismerésnek.

Ezért fejlesztő pedagógusunk már az iskolába kerülés első heteiben megfigyeléseket folytat az 1. osztályokban. Az osztálytanítókkal együtt kiszűrik azokat az eseteket, ahol megtapasztalható:

- az iskolaérettség kritériumainak való meg nem felelés

- a kommunikációs készségek alacsony szintje

- az életkor szerint elvárható időtartamú figyelemösszpontosítás hiánya

- koncentrációs problémák

- emlékezeti zavarok

- mozgáskoordinációs zavarok

- összefüggések felismerésének hiánya

- azonosságok-különbségek felismerése

- az elvárható számfogalom hiánya, zavara

- színfelismerési problémák

- térbeli tájékozódási problémák

- helytelen ceruzafogás

- finommotoros mozgás zavarai

- túlzott mozgékonyság (hiperaktivitás)

- tanórai felszerelések hiánya

- gondozatlanság, családi figyelem és segítség tapasztalható hiánya stb.

Felsőbb évfolyamainkon az osztálytanítók/szaktanárok jelzik azokat a problémákat, melyek megszűntetésében a fejlesztő pedagógus segítségét, közreműködését kérik.

Fejlesztő pedagógusunk - saját tapasztalatai és a kollégák javaslatai, kérései alapján - féléves fejlesztési tervet készít, melyben minden fejlesztésre szoruló gyermek problémájának kezelési terve megjelenik, s a fejlesztés végére várható szintet is megtervezi.

A fejlesztő tevékenység lehet

- egyéni

- kiscsoportos (1-4 fő)

- nagyobb csoportra (osztályra) szabott.

Tanulóinkban az iskolába kerülés kezdeteitől igyekszünk helyes tanulási szokásokat kialakítani. Ebben komoly segítséget nyújtanak számukra osztályfőnökeik és napközis nevelőik.

A tanulók betegség vagy egyéb ok miatt történő hiányzása esetén a szaktanár egyénre szóló segítséget nyújt a tananyagban történt lemaradás mielőbbi pótlására.

A felzárkóztatás segítségének egyéb alkalmazott formái:

- egyéni képességekhez igazodó tanórai tanulás megszervezése

- korrepetálások, differenciált foglalkoztatások szervezése

- egyéni foglalkozások, felkészítések

- napközi vagy tanulószoba biztosítása

- bontott csoportos oktatási forma alkalmazása

- nívócsoportos oktatási forma alkalmazása

- felzárkóztató foglalkozások

- tanulópárok kialakítása

- az iskolai könyvtár, valamint az iskola más létesítményeinek, eszközeinek egyéni

vagy csoportos használata

-kulturális tevékenységet folytató intézmények rendszeres látogatása (főként

csoportos formában)

- a továbbtanulás irányítása, segítése, stb.

# 19. A SZOCIÁLIS HÁTRÁNYOK ENYHÍTÉSÉT SEGÍTŐ TEVÉ-

**KENYSÉGEK**

Feladatunk segíteni minden hátrányos helyzetű - de különösen a szociális hátrányban lévő –

tanulót képességeinek kibontakoztatásában.

Szociálisan hátrányos helyzetűek azok a tanulók, akiket különböző jellegű szociális tényezők

gátolnak adottságaikhoz mért fejlődésükben, adottságaik kibontakoztatásában. Minél nagyobb

a tanulók családjában az alacsonyabb iskolázottsági arány, a rosszabb anyagi körülmény, annál nagyobb nehézségekkel kell a pedagógusoknak megküzdenie.

Nevelési programunkban elsősorban a távlati tervezéssel foglalkozunk, vagyis a helyzetfelmérés után meghatározzuk a tevékenység célját, éves ütemtervét, valamint a lehetőségek számbavételével a hátrányok enyhítését szolgáló tevékenységformákat.

A szakaszos konkrét tervezést évente meg kell ismételni az elkészített adatlapok alapján.

A hátrányos helyzet fogalmát a hatályos törvény által meghatározottak szerint értelmezzük.

A program célja:

segíteni azon tanulók

- beilleszkedését az iskolai környezetbe,

- ismeretelsajátítását,

- egyéni ütemű fejlődését,

akik szociális körülményeiket tekintve hátrányos helyzetűek.

A szociális hátrányok enyhítését az alábbi tevékenységek szolgálják:

* az egyéni képességekhez igazodó tanórai tanulás megszervezése;
* a tehetséggondozó, a felzárkóztató és az egyéni foglalkozások;
* a napközi otthon;
* a tanulószoba;
* a diákétkeztetés;
* a felzárkóztató és az egyéni foglalkozások;
* képesség-kibontakoztató felkészítés és integrációs felkészítés.
* az iskolai könyvtár, valamint az iskola más létesítményeinek, eszközeinek egyéni vagy csoportos használata;
* a nevelők és a tanulók segítő, személyes kapcsolatai;
* a szülők, a családok nevelési, életvezetési gondjainak segítése;
* a családlátogatások;
* a továbbtanulás irányítása, segítése;
* az iskolai gyermek- és ifjúságvédelmi felelős tevékenysége;
* a tankönyvvásárláshoz nyújtott segélyek;
* az étkezési díjak kifizetéséhez nyújtott segélyek;
* szoros kapcsolat a polgármesteri hivatallal és a gyermekjóléti szolgálattal annak érdekében, hogy a szociális hátrányt elszenvedő tanulók minél hamarabb segítségben részesüljenek.

Az iskola nevelői részéről a felsorolt kategóriákba tartózó gyermekekre való fokozott odafigyelés, részükre a segítségnyújtás természetes kell, hogy legyen.

Céljaink ismeretében előre meg tudjuk tervezni a következő tanévre várható feladatokat:

**A program távlati ütemterve:**

(éves program)

**időpont feladat felelős**

1. március-április a hátrányos helyzetű tanulók felmérése, regisztrálása gyermekvéd. f.

a hátrány meghatározás (egységes adatlapon) oszt. f-k

2. május a tevékenységi formák megtervezése a következő gyermekvéd. f.

tanévre

3. szeptember a szociális hátrányok enyhítését szolgáló tevékenysé- gyermekvéd. f.

gek ütemtervének elkészítése szabadidő f.,of-k

4. október-június tevékenységi formák megvalósítása ütemterv szerint fejl.p., gyv.f, napk-

ek, sz.id.szerv., of-k

5. május eredmények számbavétele, fejlesztési tevékenységek gyermekvéd. f.

megtervezése a következő tanévre

**20. AZ ISKOLA SZEREPLŐINEK EGYÜTTMŰKÖDÉSÉVEL KAPCSOLATOS FELADATOK –**

**A SZÜLŐ, A TANULÓ, A PEDAGÓGUS ÉS AZ INTÉZMÉNY PARTNEREI KAPCSOLATTARTÁSÁNAK FORMÁI**

* + 1. **Az iskola közösségeinek együttműködése**

***Az igazgatóság és a nevelőtestület együttműködése***

1. A nevelőtestület különböző közösségeinek együttműködése az igazgató segítségével a megbízott pedagógus vezetők, illetve a választott képviselők útján valósul meg.
2. Az együttműködés fórumai:

* az igazgatóság ülései,
* az iskolavezetőség ülései,
* a különböző értekezletek,
* megbeszélések.

1. Ezen fórumok időpontját az iskola éves munkaterve határozza meg.
2. Az igazgatóság az aktuális feladatokról a tanári szobában elhelyezett hirdetőtáblán, valamint írásbeli tájékoztatókon keresztül értesíti a nevelőket.
3. Az iskolavezetőség tagjai kötelesek:

* az iskolavezetőség ülései után tájékoztatni az irányításuk alá tartozó pedagógusokat az ülés döntéseiről, határozatairól,
* az irányításuk alá tartozó pedagógusok kérdéseit, véleményét, javaslatait közvetíteni az igazgatóság, az iskolavezetőség felé.

1. A nevelők kérdéseiket, véleményüket, javaslataikat szóban vagy írásban egyénileg vagy munkaközösség-vezetőjük, illetve választott képviselőik útján közölhetik az igazgatósággal, az iskola vezetőségével, illetve az iskolaszékkel.

***A szakmai munkaközösségek együttműködése***

1. Az iskolában tevékenykedő szakmai munkaközösségek folyamatos együttműködéséért és kapcsolattartásáért a szakmai munkaközösségek vezetői felelősek.
2. A szakmai munkaközösségek vezetői a munkaközösség éves munkatervének összeállítása előtt közös megbeszélésen egyeztetik az adott tanévre tervezett feladataikat különös tekintettel a szakmai munka alábbi területeire:

* az előző tanév eredményeire épülő éves szakmai fejlesztési célkitűzéseik megfogalmazása,
* a munkaközösségen belül tervezett ellenőrzések és értékelések,
* iskolán belül szervezett bemutató órák, továbbképzések,
* iskolán kívüli továbbképzések,
* a tanulók számára szervezett pályázatok tanulmányi, kulturális és sportversenyek.

1. A szakmai munkaközösségek vezetői az iskolavezetőség ülésein rendszeresen tájékoztatják egymást a munkaközösségek tevékenységéről, aktuális feladatairól, a munkaközösségeken belüli ellenőrzések, értékelések eredményeiről.

***Az iskolaszék és az iskola közösségeinek együttműködése***

1. Az iskolaszék az iskola közösségeivel az iskolaszék teljes jogú tagjain és a meghívottakon keresztül tartja egymással a kapcsolatot.
2. Az iskolaszék tagjai rendszeres időközönként – évente legalább 2 alkalommal – kötelesek tájékoztatni az általuk képviselteket az iskolaszék tevékenységéről, valamint kötelesek az általuk képviseltek kérdéseit, véleményét, javaslatait az iskolaszék felé továbbítani.
3. Az iskolaszék ülésein állandó meghívottként az alábbi személyek vehetnek részt:

* az iskola igazgatója, (ha nem tagja az iskolaszéknek.)
* az iskola igazgatóhelyettesei, (ha nem tagjai az iskolaszéknek.)
* az iskola gyermekvédelmi felelőse, (ha nem tagja az iskolaszéknek,)
* az SZMK elnöke

1. Az iskola működéséről, az iskolai munkaterv feladatairól, végrehajtásáról az iskola igazgatója rendszeresen – évente legalább 2 alkalommal – köteles tájékoztatni az iskolaszéket.

***A nevelők és a tanulók kapcsolattartása és együttműködése***

1. A tanulókat az iskola életéről, az iskolai munkatervről, illetve az aktuális feladatokról az iskola igazgatója, a diákönkormányzat felelős vezetője és az osztályfőnökök tájékoztatják:

* az iskola igazgatója legalább évente egyszer a diákközgyűlésen, valamint a diákönkormányzat vezetőségének ülésén,
* a diákönkormányzat vezetője havonta egyszer a diákönkormányzat vezetőségének ülésén és a diákönkormányzat faliújságján keresztül,
* az osztályfőnökök folyamatosan az osztályfőnöki órákon.

1. A tanulót és a tanuló szüleit a tanuló fejlődéséről, egyéni haladásáról a szaktanárok folyamatosan (szóban, illetve a tájékoztató füzeten keresztül írásban) tájékoztatják.
2. A tanulók a jogszabályokban, valamint az iskola belső szabályzataiban biztosított jogaiknak az érvényesítése érdekében – szóban vagy írásban, közvetlenül vagy választott képviselőik, tisztségviselők útján – az iskola igazgatóságához, az osztályfőnökükhöz, az iskola nevelőihez, a diákönkormányzathoz illetve az iskolaszékhez fordulhatnak.
3. A tanulók kérdéseiket, véleményüket, javaslataikat szóban vagy írásban egyénileg, illetve választott képviselőik, tisztségviselőik útján közölhetik az iskola igazgatóságával, a nevelőkkel, a nevelőtestülettel , illetve az iskolaszékkel.

***A tanulóknak az intézményi döntési folyamatban való részvételi jogai gyakorlásának rendje***

1. A tanulók érdekeinek képviseletére az iskolában diákönkormányzat működik.
2. A diákönkormányzat feladata, hogy tagjainak érdekeit képviselje, az érintett tanulók érdekében eljárjon.
3. A diákönkormányzat tevékenysége a tanulókat érintő valamennyi kérdésre kiterjed.
4. A diákönkormányzat a tanulói érdekképviseleten túl részt vesz az iskolai élet – tanórán kívüli – alábbi területeinek tervezésében, szervezésében és lebonyolításában:

* a tanulmányi munka (versenyek, vetélkedők, pályázatok stb.);
* tanulói ügyelet, iskolai felelősi rendszer;
* sportélet;
* túrák, kirándulások szervezése;
* kulturális, szabadidős programok szervezése;
* a tanulók tájékoztatása (iskolaújság, iskolarádió, iskolai honlap, iskolaújság stb.).

1. Ezekben a kérdésekben

* az osztályközösség véleményét az osztály éves munkatervének összeállítása előtt az osztályfőnököknek ki kell kérniük;
* a diákönkormányzat iskolai vezetőségének véleményét az iskola éves munkatervének összeállítása előtt az igazgatónak ki kell kérnie.

1. Ezekben a kérdésekben a tanév folyamán az osztályközösségek, illetve a diákönkormányzat iskolai vezetősége javaslatokkal élhet az osztályfőnökök, a nevelőtestület és az igazgató felé.
2. A magasabb jogszabályok alapján a diákönkormányzat véleményét ki kell kérni:

* az iskola szervezeti és működési szabályzatának jogszabályban meghatározott rendelkezéseinek elfogadása előtt,
* a tanulói szociális juttatások elosztási elveinek meghatározása előtt,
* az ifjúságpolitikai célokra biztosított pénzeszközök felhasználásakor,
* a házirend elfogadása előtt.

1. A diákönkormányzatot az iskola igazgatóságával, a nevelőtestülettel, illetve más külső szervezetekkel való kapcsolattartásban (a tanulók véleményének továbbításában) a diákönkormányzatot segítő nagykorú személy képviseli.
2. Az iskolában iskolai vezetőség működik, mely az iskolai élet egészére kiterjedő döntés előkészítő, véleményező és javaslattevő jogkörrel rendelkezik. Az iskola vezetőségének teljes jogú tagja az iskolai diákönkormányzat képviselője.

***A nevelők és a szülők kapcsolattartása és együttműködése***

1. A szülőket az iskola egészének életéről, az iskolai munkatervről, az aktuális feladatokról az iskola igazgatója és az osztályfőnökök tájékoztatják:

* az iskola igazgatója legalább félévente egyszer a szülői szervezet iskolai vezetőségének ülésén vagy az iskolai szintű szülői értekezleten,
* az osztályfőnökök folyamatosan az osztályok szülői értekezletein.

1. A szülők részéről a nevelőmunka segítéséhez az alábbi közreműködési formákat várjuk el:

- az iskola alapértékeinek elfogadását,

- együttműködő magatartást,

- őszinte, ugyanakkor kulturált hangvételű véleménynyilvánítást,

- következetes nevelést,

- a családi nevelésben jelentkező nehézségek közös legyőzését,

- nevelési problémák őszinte megbeszélését, közös megoldását,

- érdeklődő-segítő hozzáállást,

- szülőknek, családoknak szóló rendezvényeink iránti érdeklődést,

- iskolai rendezvények előkészítésében, lebonyolításában való segítségnyújtást (lehető-

ségekhez mérten, előre történő egyeztetés alapján),

- szépítő-, javító-, alkotómunka az iskola berendezési tárgyain (lehetőségektől

függően).

1. A szülők és a pedagógusok együttműködésére az alábbi fórumok szolgálnak:
2. *Egyéni megbeszélések*

Feladata a szülők tájékoztatása gyermekük iskolai életéről, magaviseletéről, tanulmányi eredményeiről; segítségnyújtás a szülőknek a gyermek neveléséhez; valamint az együttes, összehangolt pedagógiai tevékenység kialakítása a szülő és a pedagógus között.

1. *Családlátogatás*

Feladata, a gyermekek családi hátterének, körülményeinek megismerése, illetve tanácsadás a gyermek optimális fejlesztésének érdekében.

*b) Szülői értekezlet.*

Feladata:

* a szülők és a pedagógusok közötti folyamatos együttműködés kialakítása,
* a szülők tájékoztatása
* az iskola céljairól, feladatairól, lehetőségeiről,
* az országos és a helyi közoktatás-politika alakulásáról, változásairól,
* a helyi tanterv követelményeiről,
* az iskola és a szaktanárok értékelő munkájáról,
* saját gyermekének tanulmányi előmeneteléről, iskolai magatartásáról,
* a gyermek osztályának tanulmányi munkájáról, neveltségi szintjéről,
* az iskolai és az osztályközösség céljairól, feladatairól, eredményeiről, problémáiról,
* a szülők kérdéseinek, véleményének, javaslatainak összegyűjtése és továbbítása az iskola igazgatósága felé.

*c) Fogadó óra.*

Feladata a szülők és a pedagógusok személyes találkozása, illetve ezen keresztül egy-egy tanuló egyéni fejlesztésének segítése konkrét tanácsokkal. (Otthoni tanulás, szabadidő helyes eltöltése, egészséges életmódra nevelés, tehetséggondozás, továbbtanulás stb.)

*d) Nyílt tanítási nap.*

Feladata, hogy a szülő betekintést nyerjen az iskolai nevelő és oktató munka mindennapjaiba, ismerje meg személyesen a tanítási órák lefolyását, tájékozódjon közvetlenül gyermeke és az osztályközösség iskolai életéről.

*e) Írásbeli tájékoztató.*

Feladata a szülők tájékoztatása a tanulók tanulmányaival vagy magatartásával összefüggő eseményekről, illetve a különféle iskolai, tagozati vagy osztály szintű programokról.

1. *Elektronikus kapcsolattartás*

Feladata a szülők tájékoztatása a tanulók tanulmányaival vagy magatartásával összefüggő eseményekről, illetve a különféle iskolai, tagozati vagy osztály szintű programokról.

1. *Faliújság*

A portával szemben lévő hirdetőtáblán helyezi el az iskola igazgatósága a közérdekű

tájékoztatásnak szánt hirdetményeket pl. szabadidős programokról, zeneiskolai

eseményekről, korrepetálási lehetőségekről stb.

1. *Honlap*

Az iskola honlapján keresztül az igazgatóság széles körű tájékoztatást nyújt az intézmény egészének működésével kapcsolatban. Az aktuális hirdetményeket a „Kezdőlap” c. felület tartalmazza.

1. *Helyi média*

Az iskola igyekszik minden lehetőséget megragadni arra, hogy a helyi médián keresztül bemutassa az intézmény működését, valamint tájékoztatást nyújtson a fontosabb aktuális eseményekről.

1. A szülői értekezletek, a fogadó órák és a nyílt tanítási napok időpontját az iskolai munkaterv évenként határozza meg.
2. A szülők a tanulók és a saját – a jogszabályokban, valamint az iskola belső szabályzataiban biztosított – jogaiknak az érvényesítése érdekében szóban vagy írásban, közvetlenül vagy választott képviselőik, tisztségviselők útján az iskola igazgatóságához, az adott ügyben érintett gyermek osztályfőnökéhez, az iskola nevelőihez, a diákönkormányzathoz illetve az iskolaszékhez fordulhatnak.
3. A szülők kérdéseiket, véleményüket, javaslataikat szóban vagy írásban egyénileg, illetve választott képviselőik, tisztségviselőik útján közölhetik az iskola igazgatóságával, nevelőtestületével illetve az iskolaszékkel.
4. A szülők és más érdeklődők az iskola pedagógiai programjáról, szervezeti és működési szabályzatáról, illetve házirendjéről az iskola igazgatójától, valamint nevelőitől az iskolai munkatervben évenként meghatározott igazgatói, igazgatóhelyettesi fogadóórákon kérhetnek tájékoztatást.
5. Az iskola pedagógiai programjának, szervezeti és működési szabályzatának és házirendjének előírásai nyilvánosak, azt minden érintettnek (tanulónak, szülőnek, valamint az iskola alkalmazottainak) joga van megismernie.
6. A pedagógiai program, a szervezeti és működési szabályzat, illetve a házirend egy-egy példánya a következő személyeknél, illetve intézményeknél tekinthető meg:

* az iskola honlapján;
* az iskola fenntartójánál;
* az iskola irattárában/titkárságán;
* az iskola könyvtárában;
* az iskola nevelői szobájában;
* az iskola igazgatójánál;
* az iskola igazgatóhelyetteseinél;

**A szülői ház és az iskola együttműködésének továbbfejlesztési lehetőségei:**

- osztály-család közös hétvége túrázással együtt

- szülői munkahelyeken üzemlátogatás

- közös zenélések, zenei programok szervezése, szülők kórusa

- családi játékos/sport vetélkedők

- kiállítások, bemutatók szervezése tanulók és szülők munkáiból

- előadások szervezése

- logopédus

- nevelési tanácsadó

- pszichológus

- egészségügyi szakember (orvos, védőnő meghívásával).

* + 1. **Az iskola vezetésének és közösségeinek külső kapcsolatai,   
       együttműködése iskolán kívüli intézményekkel**

1. Az iskolai munka megfelelő szintű irányításának érdekében az iskola igazgatóságának állandó munkakapcsolatban kell állnia a következő intézményekkel:

* az intézmény fenntartójával: Klebelsberg Intézményfenntartó Központ Budapesti V. Tankerülete,
* az intézmény működtetőjével: Belváros-Lipótváros Városüzemeltető Kft.,
* a területileg illetékes önkormányzati képviselőtestülettel és polgármesteri hivatallal: Belváros-Lipótváros Önkormányzata és Polgármesteri Hivatala,
* a kerületi/területi pedagógiai szolgáltató központtal,
* a helyi oktatási intézmények vezetőivel és tantestületeivel,
* a területileg illetékes nevelési tanácsadóval.

A munkakapcsolat megszervezéséért, irányításáért az igazgató a felelős.

1. Az eredményes oktató- és nevelőmunka érdekében az iskola rendszeres munkakapcsolatot tart fenn az alábbi intézményekkel, szervezetekkel, gazdálkodókkal:

* az iskolát támogató alapítvány/egyesület kuratóriumával,
* a kerületi közművelődési intézményekkel,
* az ének-egyházzene tagozat kórusainak rendszeres szereplési helyszíneivel: a Szent István Bazilikával, a Szervita téri katolikus templommal, a Terézvárosi katolikus templommal, a Hold utcai református templommal,
* az iskolában adott tanévben hitoktatást folytató egyházak helyi gyülekezeteivel.

A munkakapcsolat megszervezéséért, felügyeletéért az igazgató a felelős. Az egyes intézményekkel, szervezetekkel kapcsolatot tartó nevelőket az iskola éves munkaterve rögzíti.

1. A tanulók egészségi állapotának megóvásáért az iskola igazgatósága rendszeres kapcsolatot tart fenn az iskolaorvosi- és védőnői hálózattal, annak illetékes egészségügyi dolgozóival, és segítségükkel megszervezi a tanulók rendszeres egészségügyi vizsgálatát. A munkakapcsolat megszervezéséért, irányításáért, a tanulócsoportok vizsgálatának beosztásáért az igazgató által egy tanévre megbízott igazgatóhelyettes a felelős.
2. A tanulók veszélyeztetettségének megelőzése, valamint a gyermek- és ifjúságvédelmi feladatok eredményesebb ellátása érdekében az iskola gyermek- és ifjúságvédelmi felelőse rendszeres kapcsolatot tart fenn az V. kerületi Gyermekjóléti szolgálattal. A munkakapcsolat felügyeletéért az igazgató a felelős.
3. Az iskola helyiségeit, épületét az igazgatóság döntése alapján térítésmentesen használhatják a törvényesen bejegyzett gyermek- illetve ifjúsági szervezetek, valamint társadalmi egyesületek helyi csoportjai.
4. A nevelők szakmai, pedagógiai munkájának segítésének, fejlesztésének céljából az iskolában működő szakmai munkaközösségek aktívan bekapcsolódnak a területi/iskolaközi szakmai munkaközösségek munkájába.
5. **A TANULMÁNYOK ALATTI VIZSGÁK SZABÁLYAI**
6. Iskolánkban az alábbi tanulmányok alatti vizsgákat szervezzük:

* osztályozó vizsga,
* pótló vizsga,
* javítóvizsga.

1. Osztályozó vizsgát kell tennie a tanulónak a félévi és a tanév végi osztályzat megállapításához, ha

* a tanórai foglalkozásokon való részvétel alól fel volt mentve,
* engedély alapján egy vagy több tantárgy tanulmányi követelményének egy tanévben vagy az előírtnál rövidebb idő alatt tehet eleget,
* ha a tanulónak egy tanítási évben az igazolt és igazolatlan mulasztása együttesen a kétszázötven tanítási órát meghaladja, és a nevelőtestület döntése alapján osztályozó vizsgát tehet,
* ha a tanulónak egy tanítási évben az igazolt és igazolatlan mulasztása együttesen egy adott tantárgyból a tanítási órák harminc százalékát meghaladja, és a nevelőtestület döntése alapján osztályozó vizsgát tehet.

1. Pótló vizsgát tehet a tanuló, ha valamely vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné.
2. Javítóvizsgát tehet a tanuló, ha a tanév végén – legfeljebb 2 tantárgyból – elégtelen osztályzatot kapott.
3. A tanulmányok alatti vizsgákat a 20/2012. (VIII. 31.) EMMI rendelet előírásaiban szereplő szabályok szerint kell megszervezni.
4. A vizsgák időpontját, helyét és követelményeit az érintett tanulók szüleivel

* osztályozó vizsga esetén a vizsgák időpontja előtt legalább két hónappal,
* javítóvizsga esetén a tanév végén (bizonyítványosztáskor) közölni kell.

1. Az osztályozó és javítóvizsgák követelményeit az iskola helyi tantervében (a kerettantervben) szereplő követelmények alapján a nevelők szakmai munkaközösségei, illetve – amelyik tantárgynál nincs munkaközösség – a szaktanárok állapítják meg.
2. A tanulmányok alatti vizsgákon az alábbi tantárgyakból kell írásbeli, szóbeli vagy gyakorlati vizsgarészeket tenniük a tanulóknak:

|  |  |  |  |
| --- | --- | --- | --- |
| **TANTÁRGY** | **ÍRÁSBELI** | **SZÓBELI** | **GYAKORLATI** |
| **VIZSGA** | | |
| ***ALSÓ TAGOZAT*** | | | |
| Magyar nyelv | ÍRÁSBELI | SZÓBELI |  |
| Magyar irodalom | ÍRÁSBELI | SZÓBELI |  |
| Idegen nyelv | ÍRÁSBELI | SZÓBELI |  |
| Matematika | ÍRÁSBELI | SZÓBELI |  |
| Erkölcstan |  | SZÓBELI |  |
| Környezetismeret | ÍRÁSBELI | SZÓBELI |  |
| Ének-zene |  | SZÓBELI | GYAKORLATI |
| Vizuális kultúra |  |  | GYAKORLATI |
| Életvitel és gyakorlat |  |  | GYAKORLATI |
| Testnevelés és sport |  |  | GYAKORLATI |
| ***FELSŐ TAGOZAT*** | | | |
| Magyar nyelv | ÍRÁSBELI | SZÓBELI |  |
| Magyar irodalom | ÍRÁSBELI | SZÓBELI |  |
| Idegen nyelvek | ÍRÁSBELI | SZÓBELI |  |
| Matematika | ÍRÁSBELI | SZÓBELI |  |
| Erkölcstan | ÍRÁSBELI | SZÓBELI |  |
| Történelem | IRÁSBELI | SZÓBELI |  |
| Természetismeret | ÍRÁSBELI | SZÓBELI |  |
| Fizika | ÍRÁSBELI | SZÓBELI |  |
| Kémia | ÍRÁSBELI | SZÓBELI | GYAKORLATI |
| Biológia | ÍRÁSBELI | SZÓBELI |  |
| Földrajz | ÍRÁSBELI | SZÓBELI |  |
| Ének-zene | ÍRÁSBELI | SZÓBELI | GYAKORLATI |
| Dráma és tánc |  | SZÓBELI | GYAKORLATI |
| Vizuális kultúra |  | SZÓBELI | GYAKORLATI |
| Informatika |  | SZÓBELI | GYAKORLATI |
| Technika, életvitel és gyakorlat |  | SZÓBELI | GYAKORLATI |
| Testnevelés és sport |  |  | GYAKORLATI |

1. **AZ ISKOLÁBA JELENTKEZŐ TANULÓK**

**FELVÉTELÉNEK, ÉS ÁTVÉTELÉNEK ELVEI**

1. Iskolánk a kötelező beiskolázási körzetéből– melyet az iskola fenntartója határoz meg – befogadó képessége határáig minden jelentkező tanköteles korú tanulót felvesz.
2. Az iskolába beadott felvételi kérelmeket a nevelési-oktatási intézmények működéséről szóló rendeletben meghatározott sorrendben kell teljesíteni.
3. Amennyiben iskolánk – a rendeletben megadott sorrend szerint – az összes felvételi kérelmet helyhiány miatt nem tudja teljesíteni, akkor az érintett csoportba tartozók között sorsolás útján kell dönteni. A sorsolás lebonyolításának részletes szabályait a házirend tartalmazza.
4. Az első osztályba történő beiratkozás feltétele, hogy a gyermek az adott naptári évben a hatodik életévét augusztus 31. napjáig betöltse.
5. Az első évfolyamba történő beiratkozáskor be kell mutatni:

* a szülő személyi igazolványát;
* a gyermek lakcímkártyáját;
* az iskolába lépéshez szükséges fejlettség elérését tanúsító óvodai igazolást;
* szükség esetén a nevelési tanácsadó és a szakértői bizottság véleményét.

1. A második-nyolcadik évfolyamba történő felvételnél be kell mutatni:

* a tanuló anyakönyvi kivonatát;
* a szülő személyi igazolványát;
* az elvégzett évfolyamokat tanúsító bizonyítványt;
* a tanuló tájékoztató füzetét;
* a tanuló TAJ-kártyáját;
* az előző iskola által kiadott átjelentkezési lapot (távozási bizonyítvány).

1. Az iskola beiratkozási körzetén kívül lakó tanulók átvételéről a szülő kérésének, a tanuló előző tanulmányi eredményének, illetve magatartás és szorgalom érdemjegyeinek, valamint az adott évfolyamra járó tanulók létszámának figyelembe vételével az iskola igazgatója dönt.
2. Ha az átvételt kérő körzeten kívüli tanuló előző tanév végi osztályzatainak átlaga 3,5 alatt van, illetve magatartása vagy szorgalma rossz, hanyag vagy változó minősítésű, az igazgató a tanuló felvételéről szóló döntése előtt kikéri az igazgatóhelyettesek és az érintett évfolyam osztályfőnökeinek véleményét.
3. A második-nyolcadik évfolyamba jelentkező tanuló azokból a tantárgyakból, amelyeket előző iskolájában – a bizonyítvány bejegyzése alapján – nem tanult, az első félév során osztályzatot nem kap, és a félév lezárásakor teljesítményét szövegesen értékeljük.

**TARTALOMJEGYZÉK**

Iskolánkról **2**

* 1. Helyzetkép iskolánkról **3**
  2. Iskolánk arculata, hagyományai **4**

3. Pedagógiai alapelveink, alapértékeink **9**

4. Az iskolában folyó nevelő-oktató munka céljai **10**

5. Az iskolában folyó nevelő-oktató munka feladatai **13**

6. Az iskolában folyó nevelő-oktató munka eszközrendszere, eljárásai **15**

7. A személyiségfejlesztéssel kapcsolatos pedagógiai feladatok **17**

8.Iskolai egészségnevelési program **19**

9. Az elsősegélynyújtási alapismeretek elsajátításával kapcsolatos iskolai terv **21**

1. Iskolai környezeti nevelési program **24**

11. A közösségfejlesztéssel kapcsolatos feladatok **25**

12. A személyiségfejlesztés és a közösségfejlesztés feladatainak megvalósítását szolgáló tevékenységi rendszer és szervezeti formák **27**

13. A pedagógusok helyi intézményi feladatai **32**

14. Az osztályfőnöki munka tartalma, az osztályfőnök feladatai **37**

1. A tehetség, képesség kibontakoztatását segítő tevékenységek **42**
2. A sajátos nevelési igényű és a beilleszkedési, tanulási, magatartási nehézséggel küzdő tanulók nevelési programja **43**
3. A gyermek- és ifjúságvédelemmel kapcsolatos feladatok **45**
4. A tanulási kudarcnak kitett tanulók felzárkóztatásának segítése **47**
5. A szociális hátrányok enyhítését segítő tevékenységek **49**
6. Az iskola szereplőinek együttműködésével kapcsolatos feladatok – a szülő, a tanuló, a pedagógus és az intézmény partnerei kapcsolattartásának formái **51**
7. A tanulmányok alatti vizsgák szabályai **57**
8. Az iskolába jelentkező tanulók felvételének és átvételének elvei **59**